Potražnja za vikendicama u Srbiji: Trend ili posledica korone?\nPotražnja za vikendicama u Srbiji: Trend ili posledica korone? (481)\nObjavljeno 16/Nov/2021, NekretnineBre\nJedna od novosti na tržištu nekretnina je nesumnjivo značajan porast interesovanja za kupovinu vikendica. Činjenica je da je, prema podacima Republičkog geodetskog zavoda, interesovanje za ovu vrstu nekretnina u toku 2020. godine poraslo za 60% u odnosu na prethodnu.\nOvo dovodi do pitanja da li je ovakvo stanje stvari prirodna posledica sve veće osvešćenosti u vezi sa povratkom prirodi i potrebe za odvajanjem od sve brže svakodnevice, ili je podsticaj za ovaj korak pandemija virusa korona. U tekstu koji sledi ćemo se stoga baviti ovakvom aktuelnom situacijom na tržištu nekretnina u Srbiji i razlozima koji su do nje doveli.\nSavremeno doba i urbanizacija\nSavremeno doba i fokus radno aktivnog stanovništva Srbije na gradove dovodi do širenja istih i intenzivne urbanizacije. Ovakvo stanje stvari ima za posledicu razvijanje snažne potrebe za begom od svakodnevice, odnosno izvesnog stresa koji ona sobom nosi. S druge strane, ekološka kriza,`1 koja se poslednjih godina sve češće ukazuje kao aktuelan problem, dovodi do toga da smo sve osvešćeniji po pitanju potrebe za odgovornim postupanjem prema prirodi, pa samim time i do obnavljanja svesti o vrednosti prirodnih bogatstava.\nSveukupno, ovo dovodi do toga da se sve više ljudi odlučuje da pronađe sopstveni izdvojen kutak koji čini uživanje u prirodi dostupnijim, a ujedno omogućuje odvajanje od svakodnevnih obaveza i gradske vreve. Ukoliko ovako sagledamo dominantan stil života danas, odnosno odlike modernog doba, sasvim je jasno da je povećano interesovanje za vikendice njegova logična posledica i pametna investicija u bolji kvalitet života.\nPandemija i nova normalnost\nProglašavanje globalne pandemije virusa korona dovelo je do obrazovanja novog načina ponašanja, koje označavamo kao novu normalnost. Pre svega socijalna distanca kao zahtev, a zarad očuvanja zdravlja i pomaganja suzbijanju širenja virusa, dovodi do toga da je ograničavanje društvenih kontakata postalo način ponašanja.\nOdgovornost na ovom planu, međutim, dovodi do toga da je vrlo teško sprovesti socijalnu distancu u praksi, budući da nas svakodnevne aktivnosti dovode u prilike koje ne odgovaraju novim načelima društvenog ponašanja. Izolacija u zatvorenom prostoru dovodi do druge vrste problema, kako na fizičkom tako i na mentalnom planu, budući da je boravak na otvorenom veoma važan za ukupno zdravlje.\nNa osnovu ovoga možemo zaključiti da je pandemija virusa korona izvesno jedan od razloga za ulaganje u kupovinu vikendica. Dok je probematika savremenog stila života i iznova probuđene potrebe za prirodnim okruženjem nesumnjivo uticala na izmenu stanja na tržištu nekretnina o kojoj govorimo, čini se da je pandemija uticala na to da ova izmena bude nagla i intenzivirana.\nNajpopularnije destinacije za kupovinu vikendice u Srbiji\nNajveće zabeleženo interesovanje za vikendice je zabeleženo u opštini Inđija, gde je protekle godine kupljeno 176 vikendica, što predstavlja značajan skok u odnosu na kupljenih 79 vikendica u toku 2019. godine. Među naseljima ove opštine, najatraktivnija su Slankamen, Maradik i Krčedin, kako zbog blizine Dunava i Fruške Gore, tako i zbog lake dostupnosti, budući da se nalaze u blizini auto-puta.\nNakon Inđije, opština Beočin u ovom pogledu ima veliki potencijal, kako zbog kulturno-istorijskih znamenitosti i lepe prirode, tako i zbog fokusa na razvoj turizma, što ukazuje na to da je kupovina vikendice u jednom od naselja Beočina dobra investicija koja može imati perspektivu u ovom smislu. Novosadske vikendice su takođe veoma interesantne kupcima, što se odnosi na naselja sa druge obale Dunava koja pripadaju Novom Sadu, a nalaze se na padinama Fruške Gore.\nS druge strane, Sremski Karlovci takođe postaju sve popularnija destinacija, budući da raspolažu posebnim šarmom, kao i kulturno-istorijskim nasleđem izuzetne vrednosti, dok velika tradicija proizvodnje sjajnog vina takođe predstavlja veliku prednost ovog mesta i atrakciju za posetioce.\nUkoliko želite da kupite vikendicu: Saveti\nUkoliko razmatrate kupovinu vikendice, prvenstveno je bitno da ona odgovara vašim potrebama, odnosno da ovom kupovinom postignete ono što ste želeli: mir, komfor i odmor. S druge strane, vrlo je važno da put na vikend-odmor ne traje predugo, te da možete otići u svoju vikendicu kad god želite i imate vremena. Zbog toga je pametno pre svega razmotriti ponude vikendica u vašoj blizini.\nPostoje, takođe, i određene formalnosti u vezi sa kojima biste morali biti informisani, a tu je na prvom mestu provera legalizacije i validnosti dokumentacije. Zbog toga se savetuje detaljan uvid u papirologiju prilikom kupovine svake nekretnine, a naročitno vikendice, jer se može desiti da stanje u katastru ne odgovara stanju na terenu.\nKupovina vikendice je u osnovi investiranje u sebe i kvalitet svog života. Pored predaha koji vam ona omogućuje, vikendica može biti i veoma isplativa, te se možete odlučiti za uzgoj voća i povrća ili izdavanje. Situacija na tržištu svakako pokazuje da mnogi razmišljaju na ovaj način. Odgovor na pitanje da li je pandemija virusa korona uticala na ovakvo stanje je svakako potvrdan, ali to ne znači da benefiti ovakve odluke nisu izvesni i mimo datih okolnosti.\nvikendice srbijapotražnja za vikendicamavikendicekupovina vikendice


Albanija: zagadjenje odbija turiste | Institute for War and Peace Reporting\nNesrecni slucaj izlivanja dizel goriva u vode u blizini albanskog primorja dodatno nanosi stetu turistickoj industriji zemlje.\nZagadjenje prouzrokovano nesrecnim slucajem u Jonskom moru na vrhuncu turisticke sezone stvorilo je dodatne probleme za ionako posrnulu turisticku industriju u Albaniji.\nPored svoje mediteranske klime, izdvojenih plaza, sumovitih planina i rimskih rusevina, Albanija ima mnogo toga da ponudi stranim posetiocima, domacim turistima i onima iz dijaspore koji se vracaju kuci.\nMedjutim, posmatraci kazu da je potapanje grckog broda 21. avgusta, zajedno sa dugorocnim problemima izazvanim losom infrastrukturom, slabom reklamom, negativnim publicitetom u inostranstvu i nekontrolisanom bespravnom izgradnjom, dovelo do ovako katastrofalne turisticke sezone.\nU udesu u blizini juzne albanske luke Saranda, ogromne kolicine dizel goriva i otrovnih materija izlile su se u okolne vode. Arben Luzati iz Instituta za higijenu izjavio je za IWPR da je zagadjenost tog podrucja dostigla deset puta veci nivo od dozvoljenog.\nOmladinske organizacije su protestvovale ispred grcke ambasade u Tirani protiv onoga sto su nazvale namerno izlivanje dizel goriva u Jonsko more iz grckih brodova.\nGrcki ministar za zastitu prirodne okoline Vaso Papandreu odbacio je ove optuzbe, tvrdeci da grcki brodari rade u skladu sa striktnim evropskim i medjunarodnim propisima.\nMada je pokrenuta krivicna istraga o ovom incidentu, do sada nije utvrdjeno ko je odgovoran za nju.\nVlasnici hotela, vozaci taksija i turisticki zvanicnici delom okrivljuju ovaj nesrecni slucaj za podbacaj ovogodisnje turisticke sezone. Ministar turizma Baskim Fino izjavio je novinarima na konferenciji za stampu krajem leta da je pad turisticke posete tako ocigledan da cak ni avgust, kao vrhunac sezone, nije uspeo da nadmasi prethodne letnje mesece po poseti.\nIpak, svi se slazu da je ovaj ekoloski incident samo pogorsao ozbiljne probleme sa kojima se ionako suocava albanska turisticka industrija, ukljucujuci dugogodisnju zabrinutost zbog sve veceg zagadjenja okoline.\nDzemal Mato, predsednik Udruzenja za zastitu okoline, rekao je za IWPR da je nepostojanje ikakvih mera da se ciste albanske plaze i okolne vode problem koji izaziva ozbiljnu zabrinutost.\n"Zagadjenje otpadnim vodama koje isticu pravo u more iz obliznjih kuca i hotela je alarmantno ako govorimo o buducnosti turizma ovde", kaze on.\nTokom avgusta ove godine, prijavljeno je preko pedeset slucajeva koznih infekcija u rasponu od samo nekoliko dana u letovalistu Golem i na plazama Skembi i Kavajes u Dracu, najpopularnijoj destinaciji za odmor i opustanje onih koji zive u Tirani, a ne mogu sebi da priuste put u inostranstvo.\nSlaba albanska infrastruktura takodje stvara prepreke za razvoj turisticke industrije.\n"Kada stranac iskusi nestasicu pijace vode ili elektricne struje ... odmah mu se izbrise slika o zagonetnom i neistrazenom albanskom primorju", objasnjava za IWPR strucnjak iz oblasti turizma Djerdj Budzuku.\nSaobracajne veze takodje mogu biti jako lose. Postoji nekoliko autobuskih linija koje povezuju Tiranu sa juznim delom zemlje, a lose stanje u kome se nalaze albanski putevi znaci da vam je za putovanje u duzini od osamdeset kilometara izmedju Sarande i letnjeg odmaralista Himare, u privatnim kolima, potrebno skoro tri sata..\nVasil Bolano, gradonacelnik Himare, rekao je za IWPR da nedostatak novca znaci da se malo toga moze uraditi na popravci puteva. "Vladu u Tirani prosto nije briga za izradu strategije razvoja turizma u ovoj oblasti", kaze on.\nStanovnici Himare i ostalih turistickih destinacija kao sto su Dermija i Bors su takodje isfrustrirani zbog indiferentnosti koju centralna vlada iskazuje prema potrebi promocije albanske turisticke industrije.\n"Televizijske stanice u Grckoj prikazuju reklame kojima se promovise njihovo primorje, ali u Albaniji sve sto mozete da vidite kada ukljucite televizor je kako vam moze biti divno u Turskoj ili Tunisu", kaze Redzo Luka, koji zivi u Himari.\nCini se da reklame za turisticke destinacije u inostranstvu sluze svojoj svrsi – Ministarstvo turizma procenjuje da je 30.000 Albanaca ovog leta putovalo u Tursku.\nAlbanci kazu da njihova zemlja dobija los publicitet u inostranstvu.\nDino Noksani, vozac taksija u Sarandi, kaze da izleti brodom u obliznju Albaniju koje grcke putnicke agencije sa Krfa organizuju samo doprinose negativnoj slici o zemlji.\n"Kada turisti ovamo dolaze iz Grcke, prethodno im se preporuci da cak ponesu sopstveni hleb sa Krfa, jer je, navodno, malo verovatno da ce icega biti za jelo u Albaniji", kaze on za IWPR.\nInformacije o Albaniji u obliznjim zemljama cesto su oskudne ili netacne. U izdanju veoma popularnog svetskog turistickog vodica "Usamljena planeta" (Lonely Planet) za Italiju i Grcku iz 2003. godine, na primer, upozoravaju se gradjani zapadnoevropskih drzava da im je za ulazak u Albaniju potrebna viza, iako je, zapravo, jedini uslov za posetu zemlju – placanje ulazne takse od deset dolara.\nKeida Lulo, poznati arhitekta koji zivi u Tirani, smatra da ce lose isplanirani razvoj stvoriti jos vece probleme za albansku turisticku industriju u buducnosti.\nPraksa gradjenja novih hotela od cigle umesto tradicionalnog kamena obeshrabrice turiste koji su zainteresovani za albansku kulturnu i istorijsku ostavstinu, dodaje Lulo.\nUpozorava, takodje, da bi trebalo uloziti vise truda u odrzavanje atraktivnih starijih zgrada.\n"Da bi privukla turiste, Albanija mora obnoviti i renovirati izuzetne kuce od kamena u selima duz primorja, cije je stanje sve losije jer niko ne ulaze nikakav trud da bi ih zastitio", kaze Keida za IWPR.\nJedan istaknuti primer potencijala Albanije kao turisticke destinacije je Tirana, koje trenutno pokusava da prebrodi posledice citave jedne decenije bespravne gradnje putem nove kampanje kojom se promovise pazljivo urbano planiranje. Zahvaljujuci svojim nedavno ociscenim rekama, zivopisnim zgradama i tradicionalnim restoranima, neki analiticari predvidjaju da ce Tirana uskoro postati odgovor jugoistocne Evrope na Prag.\nMnogi su, medjutim, zabrinuti da ce vladini zvanicnici isuvise zakasniti sa pokusajem iste vrste preporoda na jugu zemlje.\nSuela Musta je novinarka iz TOP Albania-e. Jeta Dzara je menadzer kosovskog projekta IWPR-a.


Povodom Dana rudara - FTV\nAktuelno > Aktuelnosti > Povodom Dana rudara - FTV\nPovodom Dana rudara - FTV\tPonedjeljak, 19 Decembar 2011 01:00\tPovodom Dana rudara, 21. decembra, članovi Uprave Javno preduzeće Elektroprivreda BiH započeli su posjete svih sedam rudnika koji se nalaze u sastavu Koncerna. I naša reporterska ekipa bila je u rudniku Breza, na svečanoj sjednici uprava i prijemu za rudare koji su ispunili uvjete za penziju u ovoj godini.\nUprkos dotrajaloj opremi i mehanizaciji, rudari Breze iskopali su 426 hiljada tona uglja u ovoj godini, što je 7 posto više od planiranog.\nInače planirano je da povodom Dana rudara, članovi Uprave JP Elektroprivreda BiH od danas do 21. decembra posje svih sedam rudnika - zavisnih društava u sastavu Koncerna JP EPBiH.\nU povodu ovoga značajnog datuma za sve bosanskoherecegovačke rudare, u rudnicima uglja će biti upriličene svečane sjednice uprava rudnika kojima će prisustvovati članovi Uprave JP Elektroprivreda BiH s Elvedinom Grabovicom na čelu, generalnim direktorom EPBiH.\nZa 19. decembar predviđene su posjete rudnicima: RMU „Breza“, Breza, RU „Gračanica“ Gornji Vakuf -Uskoplje, RMU „Abid Lolić“ Travnik-Bila, te RMU „Zenica“, Zenica.\nZa 20. decembar planirane su posjete: RMU “Đurđevik“, Đurđevik i RMU „ Kreka“, Tuzla.\nTog dana na platou Rudnika „Šikulje“ u Lukavcu bit će svečano pušten u rad remontovani bager SH- 630. Puštanjem u rad remontovanog bagera SH- 630, od čije montaže je proteklo više od 20 godina stvorit će se uvjeti za održavanje trenutne proizvodnje uglja i njenog povećanja, izvršenje planiranih količina proizvodnje uglja i otkrivke, povećanje pouzdanosti opreme, smanjenje troškova po jedinici proizvoda što će omogućiti kontinuirani rast produktivnosti.\nProjekt je investirala EPBiH, a vrijednost investicije je 4,4 miliona KM (bez PDV-a). Kako je najavljeno iz JP Elektroprivreda BiH, bager će pustiti u rad premijer Federacije BiH Nermin Nikšić, generalni direktor JP EPBiH Elvedin Grabovica i direktor ZD Rudnici „Kreka“ Rešad Husagić.\nZa 21.decembar planirana je posjeta RMU „Kakanj“ gdje će članovi Uprave JP EPBiH prisustvovati akademiji u Domu kulture Kakanj.


"Železnice Srbije" beleže sve veći transport ka lukama "Pirej", "Rijeka", "Burgas" i "Bar" - Pluton Logistics\n8. decembra 2014. 1. maja 2017. marko\tCosco, Forum Train Europe, FTE, Hewlett Packard, Luka Bar, Luka Burgas, luka Pirej, Luka Rijeka, Marko Polo, Nenad Stanisavljević, Železnice Srbije\n„Železnice Srbije“ imaju sve veći transport ka lukama „Pirej“, „Rijeka“, „Burgas“ i „Bar“ i do decembra ove godine su ukupno prevezle oko 13.500 kontejnera, što je u odnosu na lane čak 10% više prilikom uvoza i 3% više u izvozu. Direktor Medija centra „Železnica Srbije“ Nenad Stanisavljević je rekao da je za srpske železnice razvoj železničke infrastrukture prema velikim lukama u regionu od izuzetno velikog značaja.\n– Broj prevezenih kontejnera na železničko-lučkim pravcima je iz godine u godinu sve veći, a železnički robni prevoz na transportnom tržištu u ovom delu Evrope sve više dobija prednost u odnosu na druge vidove prevoza, posebno vodni – naglasio je Stanisavljević.\nNajveći broj kontejnera železnicom prispeva u Srbiju preko „Luke Rijeka“ – oko 85%, zatim preko „Luke Burgas“ – nešto više od 5%, kao i „Luke Bar“ – oko 4%. Prema njegovim rečima, zbog toga je modernizacija železničke infrastrukture do velikih lučkih centara prioritetan interes železničkih uprava, privrednika i država, jer garantuje efikasan transport robe.\n– Dva projekta su naročito značajna za železničke uprave i privredu: tansport do „Luke Rijeka“ (projekat „Marko Polo“) i za Kineze iz „Luke Pirej“ za Češku – rekao je Stanisavljević dodajući da zato projekti modernizacije pruga dobijaju na značaju na pravcima ka Grčkoj i Mađarskoj. Privreda je, prema njegovim rečima, pokazala izuzetnu zaintresovanost za transport železnicom. – U robno-transportnom smislu ova godina je značajna za srpske železnice, jer je zabeležena kontejnerizacija pojedinih vrsta tereta koji su se tradicionalno prevozili u konvencionalnom železničkom transportu, na primer izvoz šećera i žitarica – naveo je Stanisavljević. Pregovori između „Železnica Srbije“ i grčkih, makedonskih, mađarskih, slovačkih i čeških železnica o saobraćaju kompletnih kontejnerskih vozova za prevoz elektronske opreme firme „Hewlett Packard“ iz grčke „Luke Pirej“ za Češku u saradnji sa kineskom prekookeanskom kompanijom za transport COSCO, počeli su još 2012. u Atini. Ta kinska kompanija je mnogo investirala u „Luku Pirej“ i transport ka Češkoj kroz Srbiju je dosta dobro organizovan, pa je vreme putovanja vozova skrećeno za desetak sati u odnosu na prosečno vreme putovanja tretnih vozova kroz našu zemlju, naveo je Stanisavljević.\n– Ovi vozovi iz Pireja za Češku prolaze kroz Srbiju za nekih 12 do 15 sati, što je znatno kraće u odnosu na druge vozove. Cilj je da se smanji zadržavanje na svim granicama i da se maksimalno ubrza prolazak, što je u Srbiji i postignuto – istakao je on.\nU skladu sa razgovorima vođenim u Atini, na redovnoj evropskoj konferenciji „Forum Train Europe“ (FTE) koja je održana u martu 2013. u Ljubljani, ugovoren je saobraćaj voza na relaciji Pirej-Pardubice-Pirej. Dužina tih vozova je oko 500 metara, a nosivost 1.200 tona. Stanisavljević je naveo da vozovi koji saobraćaju iz „Luke Pirej“ na prugama srpskih železnica imaju najviši prioritet u teretnom saobraćaju, što znači da nema zadržavanja na graničnim prelazima i da se transport obavlja po ubrzanom postupku.\nU periodu od 27. aprila ove godine do 3. decembra iz Pireja su preko srpskih pruga saobraćala 52 voza sa oko 1.500 kontejnera. Kada počne da se primenjuje novi red vožnje za 2015, vozovi koji saobraćaju iz Pireja imaće više stanica u odnosu na prethodni period i planirano je da jedan voz saobraća svakodnevno, s tim što će različitim danima imati različite stanice. To znači da će jedan dan saobraćati za Đer u Mađarskoj, drugog dana za Bratislavu u Slovačkoj, narednog dana za Pardubice u Češkoj i slično.\nNajveći doprinos povećanju obima prevoza za „Železnica Srbije“ dalo je pokretanje kontejnerskog voza na relaciji Rijeka – Beograd – Rijeka odnosno projekat „Marko Polo“, koji je uticao na rast kvaliteta prevozne usluge i konkurentnosti železničkog robnog transporta. Stanisavljević ističe da je rezultat toga prebacivanje dela robe koja se prevozila drumskim saobraćajem na železnicu. Planovi za narednu godinu predviđaju uvođenje dodatnog para vozova koji će saobraćati za Rijeku, tako da će nedeljno umesto dva voza na ovoj relaciji saobraćati četiri voza u oba smera.\n← Više cene vinjeta na autoputevima u Austriji\n„Luka Novi Sad“ dobija novu opremu za još brži rad – U novembru oboren rekord u pretovaru robe →


U kamionu ispod slame krio 140 kilograma marihuane | Opština Zvornik\nYou Are Here: Home → 2020 → фебруар → 13 → U kamionu ispod slame krio 140 kilograma marihuane\nU kamionu ispod slame krio 140 kilograma marihuane\nZvornik Danas фебруар 13, 2020\nPripadnici Ministarstva unutrašnjih poslova Srbije u Prokuplju su uhapsili A. J. (48) iz Aranđelovca zbog postojanja osnova sumnje da je izvršio krivično djelo neovlašćena proizvodnja i stavljanje u promet opojnih droga, saopštio je MUP Srbije.\nPolicija je oko 140 kilograma marihuane pronašla prilikom kontrole teretnog vozila, kojim je upravljao osumnjičeni A.J., u tovarnom djelu ispod slame, upakovanu u pakete i potom u osam vreća.\n„Zaplena oko 140 kilograma narkotika u Blacu samo je jedna u nizu akcija koje policija i u 2020. godini nastavlja da intenzivno sprovodi u svim opštinama naše zemlje“, istakao je ministar unutrašnjih poslova Srbije Nebojša Stefanović i pohvalio rad policije na terenu.\nStefanović je podsjetio i da je tokom prethodnih desetak dana u policijskim akcijama zaplijenjeno više kilograma heroina i amfetamina.\n„Želim da se zahvalim svim ljudima iz policije koji danonoćno rade i razumeju koliko je važno da kao zemlja izađemo kao pobednici iz ove teške borbe i pošaljemo jasnu poruku da ne postoji mesto u Srbiji gde će bilo koji narko-diler biti bezbedan i slobodan. Zato ohrabrujem pripadnike policije da nemilosrdno, svakog dana, rade na suzbijanju narko-trafikinga u Srbiji“, poručio je Stefanović.\nVučić poklonio Šojguu lovačku pušku\nPatrijarh Irinej će predvoditi litiju 29.februara u Podgorici\nUžice poslale pomoć kineskom gradu za borbu protiv virusa korona


MALJKOVIĆ O ODLAGANJU OI: Ovo je prava odluka, zdravlje sportista je na prvom mestu - Vesti, Ostali sportovi\nHotSport»Ostali sportovi»Vesti»MALJKOVIĆ O ODLAGANJU OI: Ovo je prava odluka, zdravlje sportista je na prvom mestu\n“Zdravlje sportista mora biti na prvom mestu i ovo je upravo pokazatelj da je MOK odgovorna i ozbiljna organizacija koja čuje i poštuje glas sportista i nacionalnih olimpijskih komiteta”.\nZbog pandemije korona virusa, koja je stopirala ili otkazala brojne sportske događaje, istu sudbinu doživele su Olimpijske igre, koje su planirane za ovo leto.\nOdluku o odlaganju doneo je Međunarodni olimpijski kommitet, na video sednici koja je održana jutros, a kasnije je ista prosleđena svim nacionalnim komitetima. Prvi čovek Olimpijskog komiteta Srbije Božidar Maljković smatra da je ovo dobar potez.\n– Mišljenja smo da je Međunarodni olimpijski komitet doneo pravu odluku time što je odložio Olimpijske igre. Kako sam i svaki put do sada rekao, zdravlje sportista mora biti na prvom mestu i ovo je upravo pokazatelj da je MOK odgovorna i ozbiljna organizacija koja čuje i poštuje glas sportista i nacionalnih olimpijskih komiteta. Ova odluka sigurno nije bila laka ni za Međunarodni olimpijski komitet, ni za japansku stranu, ali ona pokazuje da ideja olimpizma prevazilazi sport i uvek radi u koristi čoveka i čovečanstva – rekao je Maljković.\nTakmičenje će se održati najkasnije do leta 2021. godine, ali će zadržati naziv Olimpijske i Paraolimpijske igre Tokio 2020.\n– Svima nama predstoji ozbiljan poduhvat da se prvo izborimo sa ovim podmuklim virusom, a onda nakon toga da sve planove i aktivnosti prilagodimo novoj situaciji u kojoj se niko nikada do sada nije našao. Siguran sam da će sportisti i svi ostali ljudi od sporta kad sve ovo prođe, uspeti da se na najbolji mogući način pripreme za najveći sportski događaj na našoj planeti – rekao je Maljković.


Uhapšen muškarac - Blic Online\nDa ljubav ne zna za granice, čak ni kad je u pitanju korona virus, dokazao je jedan mladić iz Škotske koji je iznajmio skuter za vodu koji je satima vozio po ledenom i nemirom moru, a zatim pešačio, kako bi stigao do svoje devojke. Međutim, ova romantična priča nije smekšala srca policajaca koji su ga uhapsili zbog nepoštovanja mere izolacije.\nHOROR NA ČUKARICI Žena pronađena mrtva u tuđoj kući sa STRAVIČNIM POVREDAMA, uhapšen muškarac\nTelo žene pronađeno je noćas na Čukarici, saznaje Blic.\nSrpski državljanin (48) kojeg je španska policija uhapsila u Valjsu gajio je marihuanu ui naizgled napuštenoj vili. Policija je na lisu mesta otkrila na hiljade zasada kanabisa, ali ne samo to - pronađeni su i tajni kanali i prolazi do kuće.\nMUŠKARAC KOJI JE SILOVAO STARICU NAPASTVOVAO JOŠ ŽENA? Baba ga identifikovala čim mu je ČULA GLAS, ispituje se da li ima JOŠ NJEGOVIH ŽRTAVA\nAleksandar M. (68) iz Ćuprije uhapšen je zbog sumnje da je 2. oktobra silovao 84-godišnju sugrađanku, a starica ga je prepoznala po glasu jer zbog katarakte koju ima slabo vidi!\nPUNA KUĆA ORUŽJA I EKSPLOZIVA Uhapšen muškarac iz Kragujevca koji je krio bombu, pištolj i metke\nPolicija u Kragujevcu uhapsila je M. T. (1963) iz okoline Knića, zbog postojanja osnova sumnje da je izvršio krivično delo nedozvoljene proizvodnje, držanja, nošenja i prometa oružja i eksplozivnih materija.\nPretio putem telefona, tražio 20.000 evra\nPripadnici Ministarstva unutrašnjih poslova u Užicu uhapsili su D. B. (27) iz Užica, zbog postojanja osnova sumnje da je izvršio krivično delo iznude.\nUHAPŠEN ZBOG PRETNJI SMRĆU Muškarac iz Beograda sa govornice danima zvao Slavišu Lekića\nPripadnici Ministarstva unutrašnjih poslova uhapsili su N. V. (58) iz Beograda zbog postojanja osnova sumnje da je uputio pretnje smrću predsedniku Nezavisnog udruženja novinara Srbije Slaviši Lekiću i njegovom ocu.\nNASILJE U PORODICI Muškarac uhapšen zbog napada na suprugu\nPripadnici MUP u Novom Pazaru uhapsili su Z. G. (52) iz Tutina, zbog postojanja sumnje da je izvršio nasilje u porodici.\nNASILJE U PORODICI Muškarac uhapšen u Subotici zbog prebijanja supruge\nZ. F. iz Subotice policija je uhapsila zbog sumnje da je izvršio krivično delo nasilje u porodici.\nUhapšen muškarac zbog krađe optičkog kabla\nPolicija u Sremskoj Mitrovici uhapsila je muškarca kojeg je zatekla u krađi optičkog kabla za internet i telefon u vlasništvu Telekoma Srbije, saopšteno je danas.


Ove godine umesto 13, ipak 10 neradnih dana | Boom93\nZvanično, u 2021. godini neradno se praznuje 13 dana, ali budući da su neki od njih tokom vikenda, ove godine imaćemo 10 neradnih dana.\nPrvi i drugi januar su zvanično bili neradni dani. Međutim, kao i mnogo praznika ove godine, i jedan od njih je “pao” na vikend. Drugi januar je zapravo bio u subotu, tako da smo ovoga puta neradno praznovali samo u petak, 1. januara.\nSledeći neradni dani očekuju nas u februaru. Dan državnosti se obeležava 15. i 16. februara, a ove godine padaju u ponedeljak i utorak.\nNakon toga, 30. aprila nas očekuje Veliki petak, a zatim, praznuju se i naredna tri dana, kada nas očekuje Uskrs, pa će i ta tri dana biti neradna, odnosno i ponedeljak 3. maj se praznuje. Međutim, kako se 1. i 2. maja obeležava i Međunarodni praznik rada, ta dva dana takođe su zvanično neradna, ali u ovoj godini padaju baš u subotu i nedelju.\nPoslednji neradni dan u ovoj godini očekuje nas u novembru, tačnije 11. novembra, kada se obeležava Dan primirja u Prvom svetskom ratu.\nNa kraju godine za građane Srbije koji slave Božić po gregorijanskom kalendaru u petak 25. decembra biće neradan dan.\nMeđutim kako piše portal Paragraf, prema nezvaničnom mišljenju Ministarstva za rad, zapošljavanje, boračka i socijalna pitanja, usled praznovanja drugog dana Uskrsa u ponedeljak 3. maja, drugi dan Praznika rada (koji pada u nedelju 2. maja) se prenosi na prvi naredni radni dan, utorak – 4. maj.\nOznakeneradni dani praznici Srbija\nGrupa građana iz Smedereva traži informacije o izgradnji rafinerije nafte


Pokuševski je pomogao svojoj Oklahomi da sa 112:103 savlada Minesotu.\nSrbin je opet bio među starterima i za 33 minuta igre imao učinak od 13 poena i deset skokova, a dodao je i tri blokade, kao i dve asistencije.\nPokuševski je protiv Timbervulfsa pogodio tri trojke i tako postao najmlađi košarkaš ikada u NBA koji je na jednoj utakmici imao tripl-dabl uz tri blokade i najmanje tri ubačene trojke.\nČak je srpski košarkaš u duelu sa Minesotom stigao do svog 100. defanzivnog skoka u NBA ligi i izgledao je prilično dobro na parketu.\n- Video sam ga da pleše, ali ćemo to morati malo da popravimo - kroz osmeh je rekao Džildžus-Aleksandar, što je izgledalo ovako:\nNa terenu je prošle noći bio i Bogdan Bogdanović. Srpski igrač koji bi mogao da napusti Atlantu je proveo 21 minut na terenu u dresu tog tima i porazu od Los Anđeles Klipersa 119:110 u kojem je imao 12 poena, tri skoka i dve asistencije.\nIgrao je i Nemanja Bjelica za Sakramento Kingse koji su Klivlend porazili 119:105. Srpski košarkaš je na terenu bio tek nešto više od devet minuta i imao tri poena i jedan skok.\nMemfis – Boston 132:126\nVideo: Marjanović zaigrao košarku sa momcima koji skupljaju lopte


Datum objave: 12.02.2020 18:40 | Autor: Biro za odnose sa javnošću MO\nPrvi godišnji sastanak predstavlja priliku da ministri odbrane sumiraju učinke u protekloj godini, kao i da na osnovu ostvarenih rezultata, daju smjernice za dalji rad na sprovođenju aktivnosti Alijanse u cilju jačanja kolektivne odbrane. Još jednom je naglašeno da saveznice ostaju čvrsto posvećene očuvanju globalnog mira i bezbjednosti i da, u tom cilju, nastavljaju da djeluju u skladu sa principima projektovanja stabilnosti, uzimajući u obzir važnost postojanja stabilnog okruženja na granicama Alijanse. U tom kontekstu, bilo je riječi o nastavku angažmana savezničkih snaga u mirovnim misijama i operacijama, a naglašeno je i da će NATO nastaviti da pruža odlučan odgovor kada je u pitanju borba protiv terorizma, koji zahtijeva angažovanje cjelokupne međunarodne zajednice. Ministri su istakli da će saveznice sa pažnjom pratiti dešavanja na Bliskom Istoku kako bi se, uz sveobuhvatan pristup, našlo najbolje rješenje za uspostavljanje dugoročne stabilnosti.\nBošković je istakao da Crna Gora, kroz angažovanje pripadnika u okviru međunarodnih misija i operacija, jasno pokazuje posvećenost naporima Alijanse usmjerenih ka jačanju sveukupne bezbjednosne situacije. Govoreći o važnosti zajedničkih napora saveznica u suočavanju sa prijetnjama koje dolaze iz pravca istočnih granica Alijanse, ministar je podsjetio da je tokom decembra u Letoniju upućena treća rotacija, čime je nastavljen aktivan doprinos Ojačanom prisustvu Alijanse na Istoku – eFP. Takođe, Bošković je naglasio i važnost produbljivanja strateškog partnerstva sa Evropskom unijom, odnosno snaženja transatlantskog partnerstva, u cilju efikasnijeg suočavanja sa izazovima koje sa sobom nosi savremeno bezbjednosno okruženje, a koje karakteriše kompleksnost, nepredvidivost i međusobna povezanost međunarodnih aktera.\nImajući u vidu da su gotovo sve saveznice ratifikovale Protokol o pristupanju, ministri su pozdravili ulazak Sjeverne Makedonije u Alijansu u narednih nekoliko sedmica, ističući da će to pozitivno uticati, ne samo na unutrašnje prilike u toj zemlji, već i na Zapadni Balkan u cjelini. Pristupanje Sjeverne Makedonije biće najbolja potvrda politike otvorenih vrata i dokaz da posvećenost reformama daje konkretne rezultate. Ministri su ponovili punu posvećenost Alijanse Zapadnom Balkanu, uz naglasak da se stabilnost ovog regiona ne može posmatrati odvojeno od cjelokupne evroatlantske zajednice.


TERENSKA NASTAVA – OPĆE STOČARSTVO\nDana 26.04.2018. godine studenti Poljoprivredno-prehrambenog fakulteta Univerziteta u Sarajevu Odsjeka Ekonomika poljoprivrede i prehrambene tehnologije u sklopu modula „Opće stočarstvo“ i predmetnog nastavnika Prof. Dr. Muhamed Brka su posjetili konjički klub „Vilenjak“, Donja Zimča kod Visokog.\nKonjički klub se nalazi na površini od 2 hektara i ima 20 boksova sa 20 konja. Tokom posjete studenti su se upoznali sa osnovama uzgoja konja, pasminama konja koje su zastupljene i to Arapska, Boričko-arapska, Bosansko-brdska, Engleska punokrvna i Frizijska.\nUposlenici, članovi i volonteri kluba su na vrlo susretljiv način prezentirali istoriju kluba, svakodnevni rad sa konjima i omogućili svakom studentu kratki kurs jahanja.\nStudenti Poljoprivredno-prehrambenog fakulteta u Sarajevu sa profesorom Muhamedom Brkom se zahvaljuju Konjičkom klubu „Vilenjak“ i gospodinu Abdulahu Imamoviću na gostoprimstvu.


Spriječena likvidacija vođe kavačkog klana\nSpecijalno državno tužilaštvo (SDT) i službenici Sektora za borbu protiv organizovanog kriminala spriječili su ubistvo jednog od navodnih vođa kavačkog kriminalnog klana Slobodana Kašćelana, pišu podgoričke Vijesti.\nKako navode Vijesti, Slobodan Kašćelan trebalo je da bude likvidiran 22. januara dok je blindiranim automobilom dolazio na suđenje u Viši sud u Podgorici.\nPrema informacijama iz istrage, Kašćelan je tog dana trebalo da bude napadnut na jednom od semafora u Podgorici dok se nalazio u automobilu. Tog dana bilo je zakazano suđenje u podgoričkom Višem sudu gdje je Kašćelan trebalo da odgovara za pranje novca, ali je odloženo.\nPrethodno, specijalni tužilac Saša Čađenović saopštio je na konferenciji za novinare da je realizacija kriminalnog plana "prekinuta u trenucima izvršenja krivičnog djela", ne pojašnjavajući detalje gdje i kako je osujećen plan organizacije. Tada nije saopšteno ime mete.\nU akciji policije uhapšeni su Dušan Ivanović, Momo Milić i Hasan Turković koji se sumnjiče da su krili eksploziv, koji nisu uspjeli da iskoriste u pokušaju likvidacije 22. januara, pa su namjeravali da ga prebace do Bara, gdje je trebalo da usmrte člana kriminalne grupe bliske kavčanima.\nSDT, kako tvrde, vjeruje da je ovu kriminalnu grupu iz Spuža organizovao Janko Vukadinović.\nPokušaj ubistva u Tivtu\nPrema riječima tužioca, pripadnici iste kriminalne organizacija namjeravali da likvidiraju i Beograđane Veljka Belivuka i Marka Miljkovića, takođe članove kavačke grupe, a plan je bio da u njih pucaju dok stoje u redu za čekiranje karata u zgradi aerodroma u Tivtu.\nU akciji policije uhapšeni su Radovan Stanišić, Mile Jovanović, Goran Marković, od kojih je nekima određen pritvor.\nSDT, saopštili su, vjeruje da je kriminalno udruženje još 2019. organizovao Janko Vukadinović, koji se godinama nalazi u Spužu zbog šverca droge, ali i učestvovanja u dvostrukom ubistvu u centru Podgorice. Organizator grupe bila je i još jedna neidentifikovana osoba, koja je kriptovanim porukama slala uputstva Stanišiću u Tivtu.\nPokušaj likvidacije u Budvi\n- Oni su planirali, a po uputstvima zasada NN organizatora kriminalne organizacije, da u jednom od ugostiteljskih objekata u Budvi, upotrebom vatrenog oružja liše života Lj. M. Izvršenim pretresima, tzv. ‘štek’ stana u Budvi u kome je zatečen i I.L., pronađeno je vatreno oružje - pištolj kojim je djelo trebalo da bude izvršeno ubistvo, kao i druga oprema - kriptovani mobilni telefoni koji su služili za komunikaciju između pripadnika kriminalne organizacije i radi dobijanja uputstava o delovanju njenih pripadnika - saopštio je tužilac Čađenović juče novinarima.\nPreinačena odluka: Pritvor za Kašćelana i članove klana


Biznis Autor:N1 Beograd23. feb. 202118:59 > 22:2933 komentara\nUnited Grupa u saopštenju ocenjuje da je poptupno kontradiktorno i licemerno da Telenor, dok optužuje kanale N1 i Nova S da neistinito informišu javnost, u isto vreme nudi da ih emituje na svojoj budućoj kablovskoj mreži koju planira da gradi na infrastrukutri Telekoma.\n„Te iste urednike i novinare tuže i traže milionsku odštetu, zahtevajući zabranu izveštavanja o Telenoru, što predstavlja neviđen pokušaj cenzure“, podseća United Grupa u saopštenju.\nUnited Grupa istovremeno upozorava javnost da iz svih izjava predstavnika Telenora sledi zaključak da se oni već predstavljaju javnosti kao kablovski operator na infrastrukturi Telekoma.\n„Postavlja se pitanje da li i Telenor unapred zna kakva će biti odluka Komisije za zaštitu konkurencije, ako izdaju takva saopštenja“, dodaje se u saopštenju.\nUnited Grupa ističe da se zalaže za saradnju po evropskim pravilima, a ne po trenutno važećim u Srbiji. Nadamo se da je moguće raditi bez pretnji, ucena i pod istim uslovima za sve investitore, poručuje se u saopštenju.\n„Telenor bi, ako već tvrdi da postupa po evropskim pravilima poslovanja, morao da se odrekne antikonkurentskih ciljeva u svom savezu sa Telekomom i da prekine sa napadima na nezavisne novinare. Pozivamo ih da budu iskreni prema svim građanima Srbije i da pokažu da ne žele da budu podizvođač Telekomu u uništenju naše kompanije, tako što će podržati ulazak SBB kompanije na tržište mobilne telefonije i iznajmiti svoju infrastrukturu po tržišnim cenama“, poručuje se u saopštenju United Grupe.\nUnited Grupa ocenjuje i da tek kada svim operatorima na tržištu bude omogućeno da pružaju sve četiri usluge – fiksnu i mobilnu telefoniju, internet i televizijske usluge – tržište će biti liberalno.\nOd svega će najveću korist imati građani Srbije, jer će kompanije investirati još više novca kada budu isti uslovi za sve, ističe United Grupa.


POSETA EVROPSKE INVESTICIONE BANKE I BANCA INTESE PHARMANOVINOJ FABRICI\nPharmanova je prošle nedelje imala privilegiju da kao reprezentativan predstavnik srpskih proizvođača bude predstavljena delegaciji Evropske investicione banke.\nNaša fabrika je ugostila delegaciju Evropske investicione banke, na čelu sa potpredsedniom Dariom Skanapienkom, kao i visoke predstavnike Banca Intesa, predvođene predsednicom Upravnog odbora, gospođom Draginjom Đurić i Predragom Milenovićem, zamenikom direktora Divizije za poslovanje sa privredom.\nPharmanovu su na ovom zvaničnom događaju predstavljali članovi Skupštine Dušica Stošić, Nikola Maričić, direktorka Aleksandra Mirić i savetnik za finansije Goran Grubišić.\nPovod za ovu posetu, koja je i medijski ispraćena, su aktivnosti Banca Intesa i Evropske investicione banke u domenu odobravanja kredita za mala i srednja preduzeća. Pharmanova, kao uspešan privrednik, u toku 2017. godine je ostvarila uslove da dobije investicioni kredit COSME programa, koji je namenjen za razvoj i nabavku sirovina i novih proizvoda. Budući da smo prethodne godine pojačali aktivnosti razvoja, dodatna sredstva su nam olakšala ulaganja koja smo već ostvarili u novi proizvod GastroRegular, kao i investicije koje smo već početkom 2018. imali vezano za ugovaranje i razvoj novih proizvoda koji će se na tržištu pojavljivati tokom ove i naredne godine.\nOva poseta je bila prilika da se naši partneri u finansijskom sektoru uvere u kvalitet našeg proizvodnog kompleksa, i da iz Srbije ponesu dobar utisak o mogućnostima saradnje sa srpskim proizvođačima.\nMedijski su ovaj događaj ispratile TV Pink, Beta, TV MAG Obrenovac, dnevne novine Blic i elektronski medij Ekapija.com. U organizaciji posete je učestvovao i protokol Banca Intesa, što je pomoglo da naša organizacija bude na vrhunskom nivou.\nSvi koji su učestvovali u pripremi I realizaciji posete su uradili dobar posao, pa je ova dinamična i vrlo važna poseta bila sprovedena bez zastoja i u savršeno organizovanom ambijentu. Nadamo se da ćemo imati još prilika da učestvujemo u promociji srpske proizvodnje i prikažemo svoj kvalitet, kako u proizvodnji tako i u komunikaciji naših ciljeva i saradnji koju nudimo kvalitetnim i pouzdanim partnerima.


Regionalna saradnja od velikog značaja za razvoj privrede. Pirot intenzivira saradnju sa makedonskim privrednicima - Pirot Plus Online\nRegionalna saradnja od velikog značaja za razvoj privrede. Pirot intenzivira saradnju sa makedonskim privrednicima\n15. mart 2019. 08:00 Privreda Pirot Plus Online\nU prostorijama Ugovorne okružne privredne komore Pirot danas je potpisan Memorandum o razumevanju i saradnji izmedju Direkcije za tehnološke industrijske razvojne zone Republike Severne Makedonije (DITRZ) i Slobodne zone Pirot. Ugovor su potpisali direktor Slobodne zone Pirot, dr Dragan Kostić, i Direktor Direktorata slobodnih zona Makedonije, Aleksandar Mladenovski. Tom prilikom predstavnici dve delegacije su razmenili progodne poklone.\nSaradnja sa Slobodnom zonom Pirot je ranije uspostavljena kaže direktor Direktorata slobodnih zona Makedonije, Aleksandar Mladenovski. Potpisivanjem Memoranduma će se unaprediti saradnja koja podrazumeva, pored ostalog, logističku podršku i razmenu iskustava.\nDr Dragan Kostić, direktor Slobodne zone Pirot, kaže da saradnja sa državnom institucijom, kao što je Direktorat slobodnih zona Makedonije, može biti izuzetno značajna za privredni razvoj Pirota i Slobodne zone.\nU organizaciji Svetske organizacije slobodnih zona i Kancelarije u Pirotu u Skoplju će se 3. i 4. maja održati Samit slobnodnih zona Evrope.


NACRT ZAKONA O NAKNADAMA ZA KORIŠĆENJE JAVNIH DOBARA: Definisana su pravila za eksploataciju svih vrsta uglja, škriljaca, soli, prirodnih mineralnih voda i slično, kao i visina naknade za njihovu eksploataciju\nJavna rasprava o Nacrtu zakona o naknadama za korišćenje javnih dobara, koja je planirana da traje do 28. februara, produžena je do 5. marta 2018. godine, objavilo je Ministarstvo finansija.\nCilj budućih pravila je da se jednim zakonom definiše ko, zašto, kada, i koliko plaća korišćenje prirodnih resursa Srbije.\nNacrt je obuhvatio neke postojeće, ali uvodi i nove naknade, kako bi država istovremeno zaštitila svoja dobra ali i olakšala poslovanje privredi.\nNameti za korišćenje javnih dobara i prirodnih resursa do sada su bili definisani u najmanje 13 zakona i velikom broju podzakonskih akata, a nakon javne rasprave i kada ga Narodna skupština Republike usvoji, ovaj zakon, pod okriljem Ministarstva finansija, će na jednom mestu objediniti sva pravila i cenovnike.\nZa naftu, gas i ostale prirodne gasove, kompanije će iz džepa morati da plate državi sedam procenata svog prihoda, dok će se za "gaziranu vodu" izdvajati tri procenta prihoda firme, predviđa Nacrt.\nNacrt zakona predviđa takođe, da za svaki proizvedeni litar mineralne i prirodne vode koju proizvođači "vade iz zemlje" radi flaširanja, plate 1,21 dinara, dok oni koji vodu koriste u proizvodnji alkoholnih i bezalkoholnih pića treba da izdvoje 0,56 dinara po litru vode u tom proizvodu.


Mitrovica: Prošle godine utrošeno nešto više od pet miliona evra - Radio Kontakt Plus\nMitrovica: Prošle godine utrošeno nešto više od pet miliona evra\n08:41, 24.04.2019Izvor: Kossev, Radio Kontakt plus\nU prethodnoj godini, opština Severna Mitrovica je utrošila 5.116.042 evra, saopšteno je juče na redovnoj sednici skupštine opštine na kojoj su predstavljeni godišnji izveštaji o radu opštine za 2018. godinu, kao i finansijski izveštaj za istu godinu.\nFoto: Radio Kontakt plus (arhiva)\nOd ukupno utrošenog iznosa, 4.847.744 evra utrošeno je iz osnovnog granta kosovske vlade, dok ostalo čine donacije.\nNa sednici su, između ostalog, usvojene dve odluke – odluka o prenosu sopstvenih opštinskih prihoda za 2017. i 2018. godinu u budžet za ovu godinu, kao i odluka o prenosu sredstava iz Razvojnog fonda. Obe odluke su, sa zakašnjenjem zbog nefunkcionisanja SO, usvojene na zahtev kosovskog ministarstva finansija.\n„Na zahtev ministarstva finansija dužni smo da usvojimo ove dve odluke“, rekao je predsednik SO Severna Mitrovica, Dejan Gurešić.\nIzveštaj o radu opštine koji je do sada predstavljala bivša šefica opštinske administracije, Adriana Hodžić, odbornicima je predstavio direktor direkcije za zdravstvo, Vladimir Jakšić.\nJakšić je odbornike obavestio da se od opštinskog prihoda za 2017. i 2018. prenosi ukupno 63.172 evra, a ovaj iznos rebalansiran je po budžetskim linijama u skladu sa nalogom Ministarstva finansija, „bez mogućnosti da skupština na to utiče“.\nPreko 350.000 evra za vatrogasnu stanicu i halu sportova\nNa ovoj sednici takođe je usvojena odluka o prenosu sredstava iz Razvojnog fonda za Sever iz kojeg se, finansiraju dva projekta – zgrada vatrogasne stanice i hala sportova.\n„Za potrebe izgradnje vatrogasne stanice prenosi se neutrošeni iznos u visini od 9.447 evra i dodatni iznos od 125.846 evra. Za objekat hale sportova, takođe iz prvog transfera, prenosi se 406 evra i dodatni iznos od preko 226.305 evra“, objasnio je Jakšić.\nPored obrazlaganja dve odluke o rebalansu sredstava, Jakšić je ujedno predstavio i godišnje izveštaje o radu opštine za 2018. godinu i finansijski izveštaj.\nU izveštaju o radu opštine se navodi da su „angažovanjem svih zaposlenih realizovani svi planirani projekti i ciljevi“.\nMitrovica: Fizički sukob u sedištu DSK, povređen i policajac


Sajber bezbednost u Srbiji – kaskanje za Evropom | Share Resurs Centar\nČini se da sajber bezbednost nije tema kad je u pitanju Republika Srbija. I pored toga što je poglavlje 24 u procesu pregovora o pridruživanju Evropskoj uniji otvoreno skoro godinu i po dana, skoro i da nema nikakvih pomeranja (osim pomeranja rokova), bar kad je bezbednost u sajber prostoru u pitanju. Ovo poglavlje se inače zove “Pravda, sloboda i bezbednost” i bavi se svim mogućim aspektima bezbednosti kao što su organizovani kriminal, migracije, azil, trgovina drogom i ljudima, falsifikovanjem evra, granicama, kao i policijska i carinskaj saradnja. Među svim ovim aspektima negde je zalutala i sajber bezbednost, koja se tretira praktično isključivo iz ugla sajber kriminala. Ta činjenica negde prati paradigmu uspostavljenom još početkom veka u okviru Evropske unije, da sajber bezbednost, koja je u tom momentu mnogo više vezana za sajber kriminal, bude adresirana u paketu sa svim ovim drugim, ne tako “sajber” pitanjima.\nReforma pravnog okvira zaštite podataka o ličnosti u Srbiji – dug proces bez rezultata Neobaveštena ministarka: Da li je gotov nacrt zakona o zaštiti podataka o ličnosti?


Rešić: Neprijavljivanje radnika će biti tretirano kao krivično djelo - LTK - INFO | Info blog-portal\nHome / BiH / vijesti / Rešić: Neprijavljivanje radnika će biti tretirano kao krivično djelo\nRešić: Neprijavljivanje radnika će biti tretirano kao krivično djelo\nkolovoza 08, 2019 BiH, vijesti\nMinistar uprave i lokalne samouprave Republike Srpske Lejla Rešić rekla je da će resorno ministarstvo u septembru sa Inspektoratom raditi na novom zakonu o upravnoj inspekciji i naglasila da će zakon neprijavljivanje radnika tretirati kao krivično djelo.\n"Opredijelili smo se i da prve poreske obveznike, odnosno male privrednike sa do pet zaposlenih koji se prvi put registruju, inspektori prate, nalažu im mjere i edukuju ih i da ih ne kažnjavaju novčano jer smatramo da novi mali privrednici u početku ne mogu poznavati sve propise", navodi Rešić u intervjuu Srni.\nOna poručuje da je cilj ovakvih mjera stimulisati privrednike da ostanu u RS i otvaraju preduzeća, te da im se pomogne, a ne da budu kažnjavani.\nRešić ističe da je poslovna zajednica navela da često ima problem sa preklapanjem opštinske i republičke kontrole, te da nema koordinacije, pa će novi zakon odrediti šta će kontrolisati opština, a šta Republika.\nOna navodi da je cilj Ministarstva i Vlade da lokalne zajednice jačaju, jer koliko su one jake - jaka je i Republika Srpska.\n"Vlada Republike Srpske osmislila je posebnu liniju programa kroz koji sufinansira učešće nerazvijenih lokalnih zajednica da im ne bi, na primjer, zbog toga što trenutno za učešće u nekom programu nemaju 10.000 KM na raspolaganju, propalo 100.000 KM. Vlada je obezbijedila prošle godine 300.000 KM dodatnih sredstava za izrazito nerazvijene opštine za projekte koje sufinansiraju kod trećih lica", pojašnjava Rešić.\nPrema njenim riječima, od tih 300.000 KM, utrošeno je 290.000 KM, a izrazito nerazvijene opštine dobile su ukupno milion KM investicija.\n"Smatram da je to ključ da animiramo izrazito nerazvijene lokalne zajednice da dobiju sredstva jer im je taj novac zaista potreban", navodi Rešić.\nOna ističe da je cilj otvoriti posebne programe za izrazito nerazvijene opštine, budući da u bilo kojim projektnim aktivnostima uvijek veće opštine imaju više šanse.\n"Ideja je da se jedan projekat dijeli na dva lota - jedan u kojem će se takmičiti izrazito nerazvijene opštine, a drugi za razvijene opštine, jer imaju različite potrebe, ali i kapacitet da dođu do sredstava", dodaje Rešić.\nGovoreći o reformi javne uprave, Rešić pojašnjava da je Vlada Republike Srpske opredijeljenost za reformu jasno iskazala još 2006. godine, što je potvrdila projektima, programima i zakonima.\n"Kako su godine prolazile, Fond za reformu javne uprave postao je tijelo za sebe, a Republika Srpska je ostala na svojoj putanji da pokuša promijeniti određene stvari", dodaje Rešić.\nOna podsjeća da je RS uvela centralnu bazu matičnih knjiga svojim novcem bez podrške Fonda za reformu javne uprave BiH, a pred kraj prošle godine izmijenjen je cijeli set zakona kako bi se matični broj dobio za jedan dan na jednom šalteru.\n"To je naš cilj, to je za nas reforma, da radimo za naše građane i da nam administracija bude bolja. Za nas je reforma i to što želimo u svim porodilištima u Republici Srpskoj otvoriti matične službe da bi roditelji izlaskom iz bolnice mogli ostaviti podatke i kroz nekoliko dana dobiti rodni list", govori Rešić.\nOna naglašava da reforma predstavlja proces u kojem je RS ostala usamljena.\n"Ne može me niko ubijediti da je obuka na računaru za državne službenike reforma, a to je ono što se finansira iz Fonda za reformu javne uprave", zaključuje Rešić.\nKomentarišući medijske napise da Omarska i Kozarac traže da im se dodijeli status opštine, ona kaže da oduvijek postoje takve želje, ali da Ministarstvo nije dobilo zvaničnu inicijativu.\nRešić: Neprijavljivanje radnika će biti tretirano kao krivično djelo Reviewed by LTK-INFO.COM - Lukavački info blog-portal on kolovoza 08, 2019 Rating: 5


Hadži Avdilji zahteva hapšenje Ramuša i Nasima Haradinaja zbog kupovine zemljišta - Kosovo Online\nHadži Avdilji zahteva hapšenje Ramuša i Nasima Haradinaja zbog kupovine zemljišta\n17. Oktobar 2020. • 20:55\nPoslanik Demokratskog saveza Kosova Hadži Avdilji zahtevao je da budu uhapšeni oni koji su privatizovali zemlju po ovim cenama od 1 do 3 evra i da se to zemljište oduzme, aludirajući na Ramuša Haradinaja i njegovog rođaka Nasima Haradinaja.\nOn je na Tviteru napisao da „pravosudni sistem na Kosovu gotovo da i ne postoji. Ako bi postojao, danas bi bilo hapšenja i oduzimanje zemljišta koja je privatizovanalo za 1 do 3 evra“, napisao je Avdilji.\nPredsednik ABK-a Ramuš Haradinaj u prijavi imovine u Agenciji za borbu protiv korupcije 2019. godine objavio je da je kupovao brdovito zemljište od 200 hektara tokom postupka privatizacije 2009. godine u iznosu od 75 hiljada evra, što je 3 evra i 75 centi po aru, piše Gazeta Ekspres.\nPored Ramuša Haradinaja i njegov rođak Nasim Haradinaju, u svojoj izjavi o imovini pokazuje da je 2004. godine privatizacijom kupio 220 hektara zemljišta.\nHaradinaj je ove hektare zemlje proglasio delom nepokretnosti vrednim 3 miliona 300 hiljada evra.\nMeđutim, nije poznato da li je reč o vrednosti po kojoj je Haradinaj kupio državno zemljište ili o iznosu koji Nasim Haradinaj procenjuje imovinu kupljenu 2004. godine.\nHadži Avdilji hapšenje Ramuš Haradinaj Nasim Haradinaj\nNasim Haradinaj, bivši komandant Oslobodilačke vojske Kosova i zamenik predsednika Udruženja veterana OVK, kupio je javno zemljište od Agencije za privatizaciju Kosova, a kako prenosi Gazeta Ekpsres, 220 hektra zemlje je platio po ceni od svega 150 evra po aru.


Okupirani bioskop – Filmske radosti\nFilmske radosti > Okupirani bioskop\nDokumentarni film „Okupirani bioskop“ osvojio je Gran Pri za najbolji dugometražni dokumentarni film na ovogodišnjem Martovskom festivalu. Rediteljka filma Senka Domanović dobila je i nagradu za najbolju režiju ovog filma. Producent filma je „This and That Productions“. Žiri za dugometražni dokumentarni film, u sastavu Boštjan Virc, producent i scenarista, Andrijana […]\nDugometražni dokumentarni film „Okupirani bioskop” biće danas, 14. maja, premijereno prikazan na zatvaranju 11. Beldocsa. Svetska premijera filma scenaristkinje i rediteljke Senke Domanović biće održana u novootvorenoj Kombank dvorani, s početkom u 20 časova. „Okupirani bioskop” je još jedan u nizu novih dokumentartaca čiji je nastanak podržao Filmski centar Srbije, […]


Prvi kontingent pomoći Srbije za Republiku Srpsku u borbi protiv korona virusa stigao je večeras u Banjaluku.\nPomoć iz Srbije stigla u Banjaluku\nU paketu je pet kliničkih i pet transportnih respiratora, 30.000 epidemioloških maski N95, 2.000 zaštitnih odijela, 200 naočara i 50.000 rukavica, te lekovi.\n"POMOĆ U MEDICINSKOM MATERIJALU VELIKA STVAR" Dodik: Dok je Srbije biće i Republike Srpske i to želim da prenesem svim ljudima\nKamion koji je stigao iz Srbije dočekali su srpski član Predsedništva BiH, Milorad Dodik, premijer Republike Srpske Radovan Višković, ministar zdravlja i socijalne zaštite Alen Šeranić i direktor FZO Dejan Kusturić, piše ATV.\nDodik je ranije rekao je da je pomoć u medicinskom materijalu koju je Srbija danas poslala Republici Srpskoj velika stvar za narod Srpske u borbi protiv korona virusa, ali i važna poruka za sve ljude u Republici Srpskoj.\nPomoć iz Srbije\n– Ne radi se samo o materijalnim sredstvima koje ćemo dobiti, a koja su veoma važna, nego i o saznanju da Srbija brine o Republici Srpskoj. Kako sam u razgovoru sa predsednikom Srbije Aleksandrom Vučićem mogao da zaključim i po njegovim rečima – dok je Srbije biće i Republike Srpske i to želim da prenesem svim ljudima i u Republici Srpskoj – rekao je Dodik za RTS.\nPRONAĐEN U KAMIONU Vozač preminuo prirodnom smrću, nema tragova nasilja\nISTA SITUACIJA, DRUGI KAMION Još jedan vozač šlepera zaglavio u uskoj ulici, Sarajlije priskočile u pomoć\nFIATA ODGURAO NA TROTOAR Sudar kamiona i automobila u kružnom toku (VIDEO)\nMAŠINOVOĐA USPEO DA ZAUSTAVI VOZ Vozač kamiona ignorisao signalizaciju, polomio rampu, pa još stajao uz šine (VIDEO)\nU baštama i terasama ugostiteljskih objekata u Federaciji BiH, odnosno samo na njihovih otvorenim delovima, od juče je dozvoljeno i konzumiranje nargila, odnosno šiša.\nKO JE I ZAŠTO DEINSTALIRAO VIBER Kako su Novalić, Solak i Hodžić dogovarali nabavku respiratora\nTužilaštvo BiH uveliko nastavlja istragu u aferi “Respiratori” bez obzira na odluku Suda da ne prihvati predlog za određivanje pritvora osumnjičenima, premijeru FBiH Fadilu Novaliću, suspendovanom direktoru Federalne uprave civilne zaštite Fahrudinu Solaku i vlasniku “Srebrene maline” Fikretu Hodžiću.\nSTALO TRŽIŠTE STANOVA Radojičić: Proteklih meseci gotovo da nije bilo prodaje stambenih jedinica\nGradonačelnik Banjaluke Igor Radojičić izjavio je danas da je evidentirano da je tržište stanova stalo i da u protekla tri do četiri meseca gotovo da nije bilo prodaje stambenih jedinica.\nGreške prilikom izvođenja radova na plinovodu na benzinskoj pumpi „Nešković“ kod Zvornika mogle bi biti uzrok katastrofalne eksplozije do koje je došlo prošle godine, a u kojoj je poginuo državljanin Srbije Zoran Avramović, saznaje Srpskainfo.\nŠtrajk glađu postaje sve naporniji: Radnik Železnica Srpske počeo da PIJE SVOJ URIN\nRadnik Železnica Republike Srpske, Čedomir Knežević, iako je osetio je ozbiljnije zdravstvene probleme ne odustaje od štrajka glađu. Kako bi izdržao sve naporniji štrajk, odlučio se na, prilično, strašan korak.\nPoslanik NDP Dragan Čavić predložio je u ime poslaničkog kluba ove stranke zaključak, kojim Narodna skupština Republike Srpske obavezuje Vladu Srpske da u roku od 60 dana uputi na razmatranje i usvajanje u Narodnu skupštinu nacrt zakona o Danu sećanja na žrtve genocida Nezavisne Države Hrvatske (NDH) nad Srbima, Jevrejima i Romima tokom Drugog svetskog rata, piše Srna.\nU KARANTINIMA SAMO 32 LJUDI Nema gužve na granicama u BiH uoči katoličkog Uskrsa\nUoči katoličkog Uskrsa na graničnim prelazima na ulasku u BiH slika kakva se ranijih godina nije mogla ni zamisliti: nema gužve, a kako javlja dopisnik Srpskainfo sa terena, mirno je čak i na najfrekventnijem graničnom prelazu u BiH, onom u Gradiški.\nVANREDNA SEDNICA Zatraženo da Novalić i Vlada FBiH podnesu hitnu i neodložnu ostavku\nPredstavnički dom Parlamenta FBiH traži od premijera FBiH Fadila Novalića i od Vlade FBiH hitnu i neodložnu ostavku, navodi se u novom zaključku koji uručen predsedavajućem Predstavničkog doma FBiH Mirsadu Zaimoviću.\n"NEZABELEŽEN PRESEDAN" Majkićeva istakla da su partijski drugovi novi članovi CIK\nPoslednja odluka Predstavničkog doma parlamenta BiH na kojoj je usvojen predlog poslanika SDS Dragana Mektića da budu smenjeni postojeći članovi Centralne izborne komisije (CIK) BiH i delom obnovi sastav predstavlja nezabeležen presedan u radu institucija BiH, navodi delegat srpskog naroda u Domu naroda BiH Dušanka Majkić.\nMinusi na računima zbog posledica korona virusa, gde se sve OČEKUJE PAD\nDirekcija za ekonomsko planiranje BiH uradila je makroekonomske projekcije za 2020-2023. godinu, po kojima će svi ekonomski pokazatelji ove godine biti u minusu zbog posledica korona virusa, izuzev potrošnje vlada u Bosni i Hercegovini.\nBataljon sa više od 200 vojnika poslat u blizinu Bele kuće, POLICIJA ISPALILA SUZAVAC na masu\n"U LUDILU SAM I U ŽURBI" Lider Pokreta slobodnih građana se oglasio posle napada u Knez Mihailovoj


Komisija za finansiranje lokalne samouprave i Komisija za prostorno planiranje i komunalne djelatnosti Zajednice opština Crne Gore održale su 21.10.2014. godine u Podgorici zajedničku sjednicu na kojoj su razmatrana pitanja koja su od posebnog značaja za stvaranje održivog sistema finansiranja lokalnih samouprava i obezbjeđivanje kvalitetnog funkcionisanja sistema uređenja prostora i izgradnje objekata.\nPosebnu pažnju članovi komisija su posvetili razmatranju teksta Nacrta o izmjenama i dopunama Zakona o porezu na nepokretnosti. Po njihovom mišljenju, predložena zakonska rješenja neće doprinijeti unapređenju fiskalne politike na lokalnom nivou, pa su iskazali bojazan da se primjenom istih neće obezbijediti prevazilaženje problema nelikvidnosti budžeta jedinica lokalne samouprave i nadomještavanja izgubljenih prihoda opština, već će se proizveti još veće negativne posljedice na budžete jedinica lokalne samouprave.\nU tom smislu, posebna je pažna posvećena diskusiji povodom predloga sadržanih u Nacrtu Zakona koji se odnose na: povećanje donjeg limita stope poreza na nepokretnosti; oslobađanje obaveze plaćanja poreza na nepokretnosti na građevinske objekte i posebne djelove stambene zgrade koji se u poslovnim knjigama investitora vode kao „zalihe gotovih proizvoda“ i koji su namijenjeni daljoj prodaji za godinu u kojoj je izdata upotrebna dozvola; utvrđivanje niže stope poreza za ugostiteljske objekte sa 4**** i više zvjezdica, i dr., čime se znatno utiče na povećanje opterećenja poreskih obveznika (izuzev onih na koje se odnose oslobođenja i olakšice), što će u krajnjem imati za posljedicu znatno manji stepen naplate prihoda po osnovu poreza na nepokretnosti. Nakon vrlo konstruktivne rasprave, pripremljeno je Izjašnjenje na Nacrt Zakona o izmjenama i dopunama Zakona o porezu na nepokretnosti i dostavljeno nadležnom Ministarstvu finansija.\nČlanovi Komisija su, takođe, u svjetlu pripreme novog Zakona o uređenju prostora i izgradnji objekata i Nacrta Zakona o izmjenama i dopunama Zakona o porezu na nepokretnosti, diskutovali o odnosima i međusobnom uticaju poreza na nepokretnosti i naknade za komunalno opremanje građevinskog zemljišta. Zauzet je jedinstveni stav da se naknada za komunalno opremanje građevinskog zemljišta, kao najizdašniji i jedini održivi izvor kapitalnih prihoda jedinica lokalne samouprave, ne može ukinuti, naročito ne na račun povećanja opterećenja obveznika poreza na nepokretnosti.\nPored navedenog, razmatrana je i Inicijativa za prenamjenu poslovnih prostora u stambene, koja ima za cilj da se građanima omogući da svoje preduzetničke inicijative, odnosno potrebe za stanovanjem prilagode trenutnoj socio-ekonomskoj situaciji. Pripremljena Inicijativa će biti podnijeta nadležnom Ministarstvu održivog razvoja i turizma.\nIzjašnjenje na Nacrt Zakona o izmjenama i dopunama Zakona o porezu na nepokretnosti


ZAVRŠENO GLASANJE 56 miliona Turaka biralo novog predsednika i nove poslanike, Erdogan juri pobedu u PRVOM KRUGU\n24.06.2018. 08:45 > 16:34\nU Turskoj su u 17 sati po lokalnom vremenu (16 po srednjeevropskom) zatvorena biračka mesta na vanrednim parlamentarnim i predsedničkim izborima.\nKako navodi Rojters, u Turskoj ne postoje izlazne ankete i prvi preliminarni rezultati očekuju su u ranim večernjim satima.\nTo su bili prvi izbori održani u vanrednom stanju, uvedenom u toj zemlji nakon pokušaja državnog udara, u julu 2016. kao i nakon što se 16. jula prošle godine narod na referendumu izjasnio o uvođenju predsedničkog sistema vođenja države.\nFavorit za predsednika je aktuelni šef turske države, Redžep Tajip Erdogan, koji je bezmalo 16 godina pobeđivao na svim izborima na kojima je učestvovao.\nPrema konačnoj listi kandidata za prevremene predsedničke izbore, u trci je šest kandidata: Dogu Perinček, Meral Akšener, Muharem Indže, Redžep Tajip Erdogan, Selahatin Demirtaš i Temel Karamolaoglu.\nKo god pobedio, novi predsednik Turske će imati široka ovlašćenja, koja će mu pripasti po predsedničkom sistemu upravljanja države u kojem više neće biti premijerske pozicije.\nBinali Jildirim, turski premijer\nAkšenerova je za kandidaturu prikupila 100.000 potpisa građana, za razliku od Erdogana i Indžea, koji su kandidovani iz stranačkih zastupničkih klubova u parlamentu Turske.\nVANREDNI IZBORI U VANREDNOM STANJU Erdogan "nikad agresivniji" na putu da uzme SVU VLAST u Turskoj\nVANREDNO U TURSKOJ Uhapšeno 14 osoba, spremali napad uoči izbora\nTurska bira, Evropa GRIZE NOKTE: Demokratija ili SULTANAT?\nI lider opozicione Saadet partije Karamolaoglu je prikupio potrebnih 100.000 potpisa građana za kandidaturu.\nOpoziciona Narodna demokratska partija kandidovala je lidera Demirtasa, koji se, s još 12 parlamentarnih zastupnika te partije, od kraja 2016. godine nalazi u pritvoru zbog optužnica za povezanost s Radničkom partijom Kurdistana.\nI opoziciona Vatan partija je prikupila potrebne potpise građana i za predsedničke izbore kandidirala njenog lidera Parinceka.\nU skladu sa zakonskim promenama, turski parlament će ubuduće imati 600 umesto 550 poslanika. Predsednik države i parlament se biraju na mandat od po pet godina. Za pobedu na predsedničkim izborima kandidat mora da osvoji natprosečnu većinu glasova, a u slučaju da ni jedan kandidat to ne ostvari, za 15 dana će biti održan drugi izborni krug, u koji bi išla dva kandidata sa najvišim brojem osvojenih glasova iz prvog kruga.\nISTORIJSKO POGLAVLJE Za par dana u Turkosj PRVI predsednički izbori tokom vanrednog stanja\nMedijska analiza: Erdogan - od šegrta preko kalfe do velikog majstora\nU Turskoj privedeno 47 vojnika zbog umešanosti u puč\nPoznavaoci prilika tvrde da je politički jaz u Turskoj danas veći nego ikada pre, a ako Erdogan pobedi na predsedničkim izborima, veruje se da će to biti vrhunac njegove političke karijere.\nUkoliko, međutim, u nedelju Erdogan ne pobedi na izborima za predsednika u prvom krugu i bude primoran da ide u drugi krug, to bi moglo da ostavi veliku mrlju u njegovoj uspešnoj karijeri, smatraju analitičari.\nU dugoj političkoj karijeri Erdogan je pretrpeo ogromnu transformaciju, od 2004, kada ga je belgijski Juropijen vojs proglasio "Evropljaninom godine", on se pretvorio u svoju suštu suprotnost, a njegovi kritičari i pre svega opozicija upozoravaju na njegovu autoritarnost.\nPredizborna istraživanja pokazala su da će Erdogan dobiti između 45 i 55 odsto podrške turskih građana, ali realnost je posve drugačija, jer, prema mnogim tumačenjima, u Turskoj je na delu strahovlada, pa bi prilikom tajnog izjašnjavanja Erdogan mogao da dobije i 10 odsto manju podršku.\nTa manja podrška bi mogla da dođe i otuda što su problemi u Turskoj počeli da se gomilaju.\nU poslednjih 15 godina, prosečni godišnji prihod u Turskoj se povećao sa 3.500 na 10.000 dolara, a zemlja je doživela građevinski bum.\nFoto: Fokus.ba/ilustracija / Arhiva\nDanašnja turska ekonomija se, međutim, suočava sa rastućim teškoćama, posebno posle neuspelog pokušaja državnog udara i vanrednog stanja, turska lira je pala za više od 30 odsto, stranih investicija gotovo da uopšte nema, a poverenje drugih zemalja u Tursku privredu je opalo.\nUz to, trenutno Turska je na četvrtom mestu zemalja sa najvišim kamatnim stopama – posle Argentine, Venecuele i Irana.\nAnalitičari tvrde da prvi put Erdogan nije postigao nove uspehe, odnosno da više nije ni u stanju da upravlja ekonomijom zemlje. Problemi se javljaju i u zdravstvu i u obrazovanju.\n"KORISTI DECU ZA POLITIČKU KAMPANJU" Kolinda je stigla na festival, a onda uradila nešto što ne priliči predsednici već ESTRADNOJ ZVEZDI (FOTO)\nErdogan nije dobio većinu glasova u Beogradu\nOZVANIČENO Izborno veće potvrdilo pobedu Erdogana i stranke\nZa Erdogana glasali i u Nemačkoj, BiH, Makedoniji i Kosovu i Metohiji\nPAKAO BREGZITA, HAOS ŠIROM BRITANIJE Masovne ostavke ministara, pada funta, tržište u panici, MOGUĆ RASPAD DRŽAVE\nLOGIKA LUDILA Zašto ova žena sprovodi Bregzit, ako mu se protivi!? Odgovor je ZASTRAŠUJUĆ\nČETKOM ZA WC PERU ČAŠE, A POD PEŠKIRIMA ZA TUŠIRANJE Luksuzni lanci hotela u Kini izvinili se zbog skandalozne prakse (VIDEO)\nSAMO U MAJICI Ana Ivanović uslikana u šetnji, svi gledaju u njene GOLE NOGE\nKO JE STIVEN BERKLI? Britanski mediji za novog ministra za Bregzit tvrde da je "SUPER LOJALISTA"\nEU zabrinuta zbog hapšenja akademika u Turskoj\nFabrici: Srbija ostvarila napredak u poglavljima 23 i 24, ali potrebno da uloži više napora u toj oblasti


Žujović: Kako da vratimo ljude u politiku – SDP Srbije\nŽujović: Kako da vratimo ljude u politiku\nZa dnevni list „Danas“ piše Đorđo Žujović, potpredsednik Izvršnog odbora SDP Srbije\nTema izbornog zakonodavstva i njegova potencijalna reforma polako okupira javni prostor uz očito nerazumevanje većine političkih aktera, u čemu je zapravo problem kada se o ovome govori. Građani, sa druge strane, umorni od svakodnevice, uopšte ne mogu da isprate brojne ideje koje se tiču izbornog procesa, u čemu takođe vidim odgovornost političkih partija, pokreta, pojedinaca koji se usko bave ovim pitanjima.\nNe može se početi sa nekom dubljom analizom, a da sami sebi ne priznamo da političke stranke već duži niz godina idu jednom stranom ulice a ljudi drugom. Apsolutno odusustvo politčkog aktivizma i nezainteresovanost za procese koji se odvijaju duboko potkopova sve korisne stvari koje su rađene u pravcu približavanja donetih odluka i donosioca građanima. Zbog toga, prvi zadatak kada pričamo o reformi izbornog zakonadavstva treba da bude to kako da vratimo ljude u politiku?\nPartije, kao pokazano najsposobnije političko vezivno tkivo, nažalost su toliko monopolizovale i centralizovale način odlučivanja da su poslanike i odbornike pretvorile u delegate bez konkretne odgovornosti za svoj rad. Odatle, zato, i treba krenuti. Učiniti izabrane pojedince kredibilnim je naš prvi zajednički posao. Zato i ovim putem predlažem da ozbiljno razmislimo o načinu na koji biramo svoje predstavnike.\nSadašnji proporcionalni sistem, po kojem su partije SVE u izbornom procesu i koji je pokazao svoje brojne mane, moramo reformisati tako da građani moraju znati ko su oni koji će ih reprezentovati u lokalnom i republičkom parlamentu i čije ime zaokružuju.\nTako dobijamo situaciju u kojoj se glasa za stranku, ali i direktno za kandidate sa lista. Na ovaj (direktan) način birali bismo 70 odsto kandidata, dok bi ostali bili birani po modelu koji se danas primenjuje, uvažavajući teritorijalnu pripadnost, idejnu raznovrsnost, rodnu ravnopravnost, kao i slične osobine koje daju podjednake šanse svima da se nađu u parlamentu. Ovim putem dobijamo kvalitetne pojedince koji imaju utemeljenje u realnoj glasačkoj bazi, što će pomoći potrebi da u prvi plan izađu oni iza kojih neko može stati svojim glasom, a sa druge strane izabrani predstavnici iza svog rezultata mogu uvek stati imenom i prezimenom.\nOkoštalost političkog sistema dovela nas je u paradoks da vlasnici mandata postaju oni koji se biraju u stranačkim vrhovima, dok svi ostali postaju suvišni ili statisti u političkoj borbi.\nRešavanjem ovog problema možemo krenuti ka svim ostalim otvorenim stavkama, a koje se tiču medijskog predstavaljanja, finansiranja, pitanja funkcionerske kampanje, i svemu ostalom što se smatra upitnim u političkom procesu danas. Ono što je važno to je da pitanja izbornog zakodavstva nisu kratkotrajni projekti koji se menjaju svake godine ili treba da se menjaju prema željama pojedinaca, već moraju biti menjani tako da iz svake promene izađe nov kvalitet. Vraćanjem ljudi u politiku dobijamo potpuno nov način kontrolisanja političkih dešavanja, a osnaženi predstavanici građana postaju pravi i kontrolori i faktori odlučivanja iza kojih stoji baza građana a ne nužno partijska baza.\nU redu je da se govori o tome koliko košta sekunda na televiziji ili radiju, da li Javni medijski servis odgovara potrebama svih i da li neko zloupotrebljava svoj državni položaj u kampanji, ali stavljanje na papir potencijalnih odluka nesprovodivih u praksi gura nas u slepu ulicu u kojoj prevelika očekivanja na kraju postaju preteška razočarenja. Zato u ovom tekstu ne pišem o tome da su mnoge tekovine biranja pojedinaca prevaziđene, da kada govorimo o izbonoj tišini pričamo o pojmu koji više ništa ne znači ili kada govorimo o istraživanjima javnog mnjenja pre govorimo o kreatorima istog nego o realnim pokazateljima snage i moći.\nOpredelio sam se zato da ovu priču započnem načinom na koji neko postaje izabrani odbornik ili poslanik i koji je njegov ili njen stvarni uticaj na našu stvarnost. To je koren svega, pošto se decenijama vrtimo ukrug, pokušavajući da menjamo uslove prema određenim potrebama, pa tako onaj ko je danas opozicija a juče je bio vlast ne razume da nešto u praksi stvarno ne može, kao što onaj ko je juče bio opozicija a danas vlast prirodno nema sluha za određene potrebe.\nZato se i zalažem za društvo snažnih individua koje crpe legitimitet iz svog izbornog rezultata uvažavajući sve ostalo što čini ustaljeni politički život i neku praksu u kojoj ima i dosta dobrih stvari, što isto ne treba prećutati.


Real Sosijedad - Napoli, Fudbal - Predlog tip - 29/10 2020\n29/10Real Sosijedad vs NapoliDa postigne pogodak - obe ekipetip: Da\nFudbaleri Sosijedada igraju fantastično na startu novog šampionata, a bez sumnje je podatak koji nam to možda i najbolje pokazuje trenutno prvo mesto na tabeli španske La Lige, uz bod viška u odnosu na drugoplasirani Real Madrid. U prošlom kolu su David Silva i drugari ponovo odigrali jedan sjajan meč pošto su na svom terenu bez većih problema savladali Uesku. Što se tiče Liga Evrope sigurno je da tim iz Baskije ima velike ambicije i u ovom takmičenju, a u prvom kolu su slavili na gostovanju kod Rijeke kada je bilo 0:1.\nNapoli takođe igra dosta dobro na startu nove sezone, i trenutno se nalaze na drugom mestu na tabeli uz dva boda manjka u odnosu na prvoplasirani Milan, a veliko pitanje bi bilo šta bi se desilo da je ova ekipa otputovala na gostovanje kod Juventusa. Taj meč nije odigran zato što tim Napolija nije imao dozvolu lokalnih vlasti da napusti regiju zbog poznate situacije sa koronavirusom, i svakako da ostaje veliki žal, jer bi ovakav Napoli sigurno mogao da ostvari zapažen rezultat na gostovanju kod branioca titule. Što se Liga Evrope tiče, Napoli je mimo svih očekivanja poražen na svom terenu protiv AZ Alkmara, a taj duel je završen rezultatom 0:1.\nBez ikakve sumnje je ovo najinteresantniji meč drugog kola Liga Evrope, i zaista je teško prognozirati pobednika ovog duela, pošto će i jedni i drugi ići na sva tri boda. U takvoj situaciji smatramo da je najbolje da probate sa igrom GG koju kladionica 1xbet plaća sa kvotom 1.81.


► Nemačka proglasila katastrofu zbog požara\nVlasti u regionu Emsland su navele da razmatraju naređenje o evakuaciji oko 1.000 ljudi iz dva sela blizu Mepena, u blizini granice s Holandijom.\nVatrogasci su imali teškoće da obuzdaju plamen na vresištu koje vojska koristi za vežbe. Dim se raširio na više od 100 kilometara i vidi se na satelitskim snimcima.\nProglašavanje katastrofe će lokalnim vlastima dati mogućnost da zatraže pomoć izvan regiona.\nPortparol ministarstva odbrane Jens Flosdorf rekao je da je stanje "veoma ozbiljno" i izvinio se za sve eventualne greške.\nOn je naveo i da ministarka odbrane Ursula fon der Lejen planira da sutra poseti tu lokaciju.


Stomatološki fakultet Univerziteta u Beogradu moderna je visokoškolska ustanova, poznata po svojim nastavnim, naučnim i stručnim dostignućima. Sarađuje sa vodećim fakultetima i institutima u svetu i neprekidno radi na modernizovanju svojih nastavnih planova.\nKlijent: Stomatološki fakultet Univerziteta u Beogradu\nBudući da je video prezentacioni sistem koji smo pre nekoliko godina instalirali na fakultetu opravdao očekivanja rukovodstva, nastavnog kadra i studenata, nedavno smo od nadležnih lica ove obrazovne ustanove dobili upit za ozvučavanje operacione sale i sale za predavanja kako bi se između njih obezbedila laka i jasna komunikacija.\nProjektno rešenje bazirano je na prenosu audio i video signala između dve udaljene lokacije kroz postojeću IT mrežnu infrastrukturu fakulteta.\nPrenos audio signala preko Cat5 mrežnog kabla omogućen je putem sistema četvorokanalnih audio splitera sa trafoima set predajnik-prijemnik Radial Catapult TX4L i Catapult RX4L. Audio spliteri omogućavaju slanje linijskih signala sa jedne lokacije na drugu bez gubitka signala, šuma ili smetnji i bez ikakve digitalne audio konverzije. Catapult sistem koristi Cat 5 Ethernet kabel koji je lagan i ekonomičan, te omogućava prenos četiri balansirane audio linije.\nZa potrebe hirurga u operacionoj sali obezbeđen je Audix AP41 bežični mikrofonski sistem sa naglavnim mikrofonom koji omogućuje izveštavanje o dešavanjima u operacionoj sali i odgovaranje na pitanja studenata. Bežični mikrofonski sistem odlikuje se diversity prijemnikom sa 106 predefinisanih frekvencija, automatskim traženjem slobodne frekvencije putem tastera, kao i automatskom sinhronizacijom između predajnika i prijemnika, čime se garantuje jasan i razumljiv govor.\nZa ozvučavanje sale za predavanje implementirane su RCF zvučne kutije i odgovarajući audio pojačavač.\nParalelno sa prenosom audio signala, obavlja se i prenos slike iz operacione sale sa kamere na projektor, odnosno projekciono platno u sali za predavanje kako bi studenti pratili tok same operacije.\nDistribucija audio-video signala obavlja se preko više setova HDMI HDBaseT predajnika-prijemnika putem S/FTP Cat6 Aten VE801 mrežnog kabla, dok centralni deo sistema predstavlja Aten VS482 switch sa 4 HDMI ulaza za istovremeno priključenje više HDMI izvora signala, 2 HDMI izlaza i ugrađeni uređaj za izdvajanje audio signala iz HDMI signala koji se dalje vodi na postojeći audio sistem.\nNakon završene instalacije naš stručni tim obučio je tehnička lica naručioca projekta za pravilno upravljanje opremom, te dobio pohvale od zadovoljnog klijenta.


Štoper Sautemptona zatražio transfer! - Sportske.net\nŠtoper Sautemptona zatražio transfer!\nKlod Puel će u januaru najverovatnije ostati bez jednog od najboljih defanzivaca.\nRavel Morison kreće od "nule"Murinjo poslao fudbalera u Aston ViluŠta kaže statistika? Evo koji igrači su najbolji u PL po kategorijamaŠta kaže statistika? Evo koji igrači su najbolji u PL po kategorijamaPotvrda - Sudija Din je pogurao 'Đavole' do pobede\nKapiten "Svetac" Žoze Fonte podneo je zvaničan zahtev za napuštanje kluba sa "Sent Merisa" prenosi "Bi-Bi-Si".\nPortugalac ima još 18 meseci ugovora sa ekipom koju sa klupe predvodi francuski stručnjak Klod Puel, bilo je priče da će produžiti vernost klubu iz Hempšira, ali se to prema poslednjem razvoju događaja neće dogoditi.\nSportski direktor Sotona Les Rid je izjavio da je Porugalac imao mogućnost da produži ugovor sa klubom, ali ju je odbio i zatražio da ide.\n"Imao je nekoliko prilika da poboljša svoj trenutni ugovor. Iskoristio je svoje pravo da to ne uradi.\nBio je veoma jasan da želi da sagleda svoje opcije i pokuša da izdejstvuje transfer u neki drugi klub.\nTrenutno je tako kako jeste, Žoze želi da napustio klub. Zvanično je zatražio transfer", izjavio je Rid.\nOd dolaska na "Sent Meris" Fonte je odigrao 288 utakmica u bojama Sautemptona, a vremenom je postao i kapiten kluba.\nProšlog leta je bilo priče da bi mogao da završi u redovima Mančester junajteda, kod svog zemljaka Murinja, ali se to na kraju nije dogodilo.\nFudbaler je u nekoliko navrata tvrdio da nije dobio ponudu za produžetak ugovora, ali sportski direktor Rid je to demantovao.\n"Bili smo spremni da mu ponudimo poboljšan ugovor. Odbio je tu ponudu i zatražio veću platu, i tako odbio da produži saradnju na još dodatnih godinu dana", rekao je Les Rid.\nJoš uvek nije poznato gde će 33-godišnji defanzivac nastaviti karijeru, kako je Junajted odustao od Vikotora Lidelofa, možda ovakav razvoj situacije u Sautemptonu, natera Murinja da zatraži od kluba sa "Old Traforda", da mu na raspolaganje stave iskusnog defanzivca.


Tomas Rincon prelazi u Torino | Ju1897.net\nTomas Rincon prelazi u Torino\nObjavio: Dena u 22:03h / Kategorija: Novosti\nPrema pisanju uglednog italijanskog sportskog novinara Gianluce Di Marzia, Tomas Rincon će sutra obaviti medicinske preglede pred prelazak u redove Granate.\nTorino je brzo reagovao kako bi nadoknadio odlazak Marca Benassija, a idealnu zamjenu u timu Siniše Mihajlovića vide u Juventusovom 29-godišnjem Venecuelancu. Podsjećamo, Tomas Rincon je u januaru tekuće kalendarske godine pojačao redove Bianconera došavši iz Genoe za svotu od 8 miliona eura. Od tada je u crno-bijelom dresu nastupio u 19 navrata, te pri tom upisao jednu asistenciju. Sa Juventusom je u prethodnoj sezoni osvojio duplu nacionalnu krunu.


Irinej i Vučić o SPC u Crnoj Gori • RTK\nIrinej i Vučić o SPC u Crnoj Gori\nPatrijarh Srpske pravoslavne crkve Irinej upozorio je da je stanje crkve i srpskog naroda u Crnoj Gori teže nego nikad u istoriji i da tako nešto nije bilo ni u vreme Otomanske imperije, pa čak ni u doba komunizma, "jer su i oni imali više respekta", prenosi Fonet.\nIrinej je, posle susreta sa predsednikom Srbije Aleksandrom Vučićem, konstatovao da je cilj crnogorskog predsednika Mila Đukanovića da primeni metod koji su imale ustaše 1941. godine u Hrvatskoj i da uništi SPC.\n"Jasno je da je plan da tamo nema više SPC i srpskog naroda. Stvara se nova crnogorska nacija koja treba da istisne sve ono što se zove srpsko. Ima i mnogih iz crkve koji kumuju tom stanju. Nadam se da će oni uvideti kuda stanje ide i promeniti mišljenje".\nPatrijarh je zamolio Vučića da zaštiti srpski narod i crkvu u Crnoj Gori.\nPredsednik Srbije Aleksandar Vučić je poručio da će Srbija odgovarati na sve laži koje se plasiraju iz Crne Gore, čiju državnost poštuje, i uvek će biti uz svoj narod u toj zemlji.\n"Kao država razumemo stav SPC, ali mi moramo da budemo nešto obazriviji, jer ne želimo da radimo ono što su oni nama radili".\nVučić je podsetio da su crnogorski zvaničnici radili na rušenju teritorijalnog integriteta Srbije i međunarodnog prava kada su priznali nezavisnost Kosova i istakao da je sada "interesantno kako se političari u Crnoj Gori mešaju u unutarcrkveno uređenje".\nNajavio je da će se Srbija pravnim i demokratskim sredstvima boriti da ukaže međunarodnoj javnosti šta se dešava u Crnoj Gori uz opasku da "hoće da stvore svoju pravoslavnu crkvu, a ustvari žele da za 10 godina nestane srpski narod u Crnoj Gori".\nPredsednik Srbije je najavio da će Beograd nastaviti da finansijski pomaže srpska udruženja, naučnu i kulturnu zajednicu u Crnoj Gori.


Sagmajster oduševio publiku u Hrvatskoj - PLUMRACE\n17. 04. 2012. Comments (0) Views: 555 Motociklizam, Motokros\nPosle uspeha na Svetskom kupu u Emiratima Gabor Sagmajster koristi svaku priliku da učestvuje na moto kros trkama, kako bi se što bolje pripremio za predstojeći šampionat Srbije koji startuje u vikendu pred nama u Leskovcu. Od rodne Subotice do staze u Osijeku nije daleko, a trka otvorenog šampionata Hrvatske dobro dođe kao i odličan trening.\n– U okviru priprema za domaći šampionat u moto krosu ne propuštam ni jednu zgodnu priliku da vozim, kako bi se što bolje pripremio. Minulog vikenda vozili smo kod komšija, ako tako mogu da kažem, na stazi u okolini Osijeka im mogu reći da smo se odlično proveli. Pored toga što sam pobedio u svojoj klasi, mogu bez imalo lažne skromnosti reći da sam bio prava atrakcija. Svi su se tiskali oko našeg šatora, kako bi mogli da razgovaraju sa nama. Dakar i učestvovanje na Svetskom kupu evidentno daju rezultate, kada je u pitanju popularnost – rekao je Sagmajster.\nU nedelju 22. aprila na stazi pored Leskovca staruje šampionat Srbije u moto krosu. Po rečima sekretara Moto saveza Srbije pored više od 50 domaćih takmičara, očekuje se i veliki broj krosera iz susednih zemalja. Raduje činjenica da će ove godine, za razliku od prethodnih, u klasi do 65 kubika biti više od pet klinca sa licencama za takmičenje.\n» Motociklizam, Motokros » Sagmajster oduševio publiku u Hrvatskoj


Kosovske NVO: Političari na Kosovu ne poštuju rok predizborne kampanje\nVesti Autor:Beta23. jan. 202121:16\nKoalicija lokalnih nevladinih organizacija (NVO) Demokratija na delu (D&D) ocenila je da politički subjekti na Kosovu pred prevremene parlamentarne izbore zakazane za 14. februar, nastavljaju praksu nepoštovanja zvaničnog roka predizborne kampanje.\nIzvrši direktor koalicije Ismet Krieziu izjavio je da D&D pomno prati pripremni period za ove izbore, od njihovog raspisivanja, i da su ocenili da pored početka predizborne kampanje političkih subjekata pre roka treba ukazati i na nepravilno ponašanje i nepoštovanje mera protiv pandemije u predizbornoj kampanji.\n„Većina stranaka nastavlja da organizuje aktivnosti i terenske sastanke, i prisustvo u televizijskim debatama kao i kroz emitovanje sponzorisanih aktivnosti. D&D je primetila nepoštovanje vladinih odluka u vezi sa sprečavanjem širenja pandemije od političkih subjekata koji su se kandidovali na izborima 14. februara, u većini javnih aktivnosti koje su sprovodili“, kazao je Krieziu.\nOcenjeno je da je rad organa za upravljanje izborima, odnosno CIK, u nekim slučajevima ometan političkim uticajima.\n„D&D podseća sve institucije u zemlji, kao i političke stranke da je CIK nezavisna i kolegijalna institucija, čije se odluke donose većinom glasova predstavnika političkih partija. D&D podvlači važnost očuvanja nezavisnosti i integriteta ove institucije i poziva na uzdržavanje od pokušaja mešanja ili vršenja pritiska na rad CIK-a“, poručio je Krieziu.\nTa koalicija NVO je takođe osudila jezik koji se koristi protiv predsednice CIK-a Valjdete Dake i javni linč protiv nje, zahtevajući da se nezadovoljstvo odlukama CIK-a reši putem mehanizama i postupaka za žalbe.\nObezbediti jednake predizborne aktivnosti\nPovodom jučerašnje odluke CIK-a o proglašenju političkih subjekata i lista njihovih kandidata, naglašeno je da Zakon o opštim izborima reguliše odgovornost nadležnih institucija i mehanizme za overu političkih subjekata i kandidatskih lista i pozvala političke subjekte da slede procedure overe.\nOcenjeno je da je rodna zastupljenost na listama političkih subjekata ponovo, uprkos stalnim pozivima civilnog društva za primenu modela za ravnopravnu zastupljenost 50 prema 50, u okviru ispunjavanja minimalnog kriterijuma od 30 odsto.\n„D&D poziva političke subjekte da tokom predizborne kampanje obezbede i garantuju jednak pristup svojim kandidatima – muškarcima i ženama – u svim izbornim aktivnostima, pri dodeli sredstava za finansiranje kampanje i njihovom učešću u medijima“, kazao je Krieziu.\nStruktura posmatračke misije D&D sastojaće se od 498 kratkoročnih posmatrača na dan izbora, uz podršku preko 100 drugih posmatrača koji će služiti kao mobilni timovi.\n„U medjuvremenu, period kampanje pokrivaće 16 dugoročnih posmatrača, koji će pratiti javne aktivnosti političkih subjekata u sedam najvećih centara, kao i u opštinama sa srpskom većinom. Takođe, nadgledanje medija biće važan element misije, primenom inovativne metodologije“, kazao je Krieziu.


Nastavak prakse i ciljeva režima Slobodana Miloševića\nNaslovnica NAJNOVIJE Nacija Nastavak prakse i ciljeva režima Slobodana Miloševića\nSarajevo – Pokušavajući zasjeniti haška suđenja Radovanu Karadžiću i Ratku Mladiću, Srbija je upravo lansirala najnoviji u nizu dvodecenijskih pokušaja da diskreditira branioce Srebrenice i izjednači agresore i zločince sa žrtvama njihovog krvavog pohoda na našu zemlju u periodu 1992-1995.\nNakon dr. Ejupa Ganića, generala Jovana Divjaka itd., na meti sljedbenika Ratka Mladića, Radovana Karadžića i kreatora projekta agresije na Bosnu i Hercegovinu i istrebljenja njenog nesrpskog stanovništva, sada je ponovno Naser Orić kojega je Haški tribunal pravosnažnom presudom oslobodio optužbi za zločine navodno počinjene 1992. godine.\nUpravo u vrijeme prisjećanja na žrtve holokausta i najmonstruoznije zločine koje svijet pamti, praksa srbijanskog pravosuđa iz vremena režima Slobodana Miloševića ne doprinosi unapređenju odnosa između Srbije i Bosne i Hercegovine. Naprotiv, to je dokaz da Srbija još uvijek nije spremna prihvatiti činjenice, već konzistentno pokušava prikriti svoju sramnu ulogu u agresiji na Bosnu i Hercegovinu obilježenu najbrutalnijim sistematskim masovnim zločinima počinjenim u Evropi nakon Drugoga svjetskog rata uključujući i genocid.\nSvaki zločin ima počinioca i nalogodavca koji treba da odgovaraju za svoja (ne)djela, a danas mnogi koji su učestvovali u zločinima na ovim prostorima, ne samo da su na slobodi, već uživaju punu podršku i zaštitu vlasti RS i Srbije.


Dan online - Ekonomija: Niko nije dao ponudu - 2019-10-15\nEkonomija UPRAVA JAVNIH RADOVA Niko nije dao ponudu\nIz Uprave javnih radova reagovali su na tekst „Niko neće da gradi put za ski centar Bećirovića i Ulaja”, koji je objavljen juče u dnevnom listu „Dan”.\n– Uprava javnih radova donijela je 10. oktobra 2019. godine odluku o obustavljanju postupka javnih nabavki za izgradnju dijela puta Ski centar Kolašin 1450 – Jezerine – Ski centar Kolašin 1600, koji je objavljen 12. septembra ove godine, jer nije dostavljena nijedna ponuda. Ovim tenderom obuhvaćeno je samo asfaltiranje oko 200 metara saobraćajnice, na dijelu na kojem su izgrađeni zaštitni potporni zidovi, dok je ostatak saobraćajnice još odranije u funkciji. Radovi na dionici prema Ski centru Kolašin 1600 predstavljaju jedan od projekata čija je realizacija predviđena kapitalnim budžetom, kao sastavnim dijelom Zakona o budžetu, usvojenim na Skupštini Crne Gore, tako da se ni na koji način ne može dovesti u vezu sa privatnim poslovima lica koja su pomenuta u tekstu. Nova saobraćajnica će ski centar Kolašin 1600 učiniti pristupačnijim za posjetioce, posebno kada je riječ o bezbjednosti sabraćaja u zimskim uslovima. U cilju realizacije ovog posla, Uprava javnih radova je odmah nakon odluke o obustavljanju, pokrenula ponovni postupak javne nabavke, u nastojanju da projekat bude realizovan prije početka zimske sezone na skijalištu Kolašin 1600 – piše u reagovanju.


Alonso neće voziti - F1, Auto Moto\nHotSport»Auto Moto»F1»Alonso neće voziti\nAlonso neće voziti\n| 2013-01-25T16:04:02+00:00\t25. jan 2013. 16:04|0 komentara\nFernando Alonso neće učestvovati na prvim testovima u pred sezoni, potvrđeno je iz Ferarija. Umesto toga, vozačke dužnosti će biti dodeljene Felipeu Masi i Pedru de la Rosi koji ima ulogu test i razvojnog vozača.\nMasa će prvi sesti u bolid, 5,6 i 7 februara, u južnoj Španiji, pre nego što De la Rosa debituje poslednjeg dana testa u novom bolidu. Za to vreme, Alonso će se fokusirati na fizičke pripreme, a planirano je da prve testove u bolidu obavi na stazi Katalunja, i to prva tri dana testa, od 19-21 februara.Poslednji dan testa će biti ravnopravno podeljen između Mase i Alonsa.\nFerari će lansirati svoj novi bolid u fabrici u Maranelu, 1. februara, a prezentacija će moći da se prati i preko oficijelnog sajta Ferari tima…


Barsa izvisila za Škrinjara, Slovak potpisuje novi ugovor - Admiral Bet SPORT\nBarsa izvisila za Škrinjara, Slovak potpisuje novi ugovor\nStefan Cvetković Posted on 9. februara 2019. 12:20 9. februara 2019. 12:22\nSlovački defanzivac nalazi se na meti mnogih velikih klubova, poput Mančester Junajteda, Barselone, Čelsija… međutim, čelnici Intera ne žele da čuju za to da njihov stub odbrane napušta "Meacu", te su odavno krenuli u mesiju potpisivanja novog ugovora sa njim.\nKorijere delo Sport ovog jutra piše da je dogovor postignut i da će Škrinjar uskoro zvanično staviti potpis na novu, dugogodišnju vernost klubu.\nSlovak od Intera dobija četvorogodišnji ugovor, do 2023. godine i povećanje plate na 3 miliona evra na godišnjem novou. Preko plate imaće i razne bonuse, a najbitnija stavka – u novom ugovoru neće biti ubačena otkupna klauzula!\nDrugi medij Tutosport piše da je Barselona ponudila trampu Interu, koja bi podrazumevala razmenu dva igrača. Ivan Rakitić, o kome smo pisali proteklih dana, bi se uputio ka Milanu, dok bi Milan Šrkinjar u suprotnom pravcu – ka Barseloni. Informacije prenose da je Inter tu ponudu odbio.\nU Interu ovim novim ugovorom žele da naznače zainteresovanim klubovima da igrač nije na prodaju i da je deo planova kluba na duže staze. Slovak je ove sezone odigrao 20 utakmica u Seriji A.\nTagovi : barselona, inter, milan škrinjar\nNajstariji klub na svetu od danas je čuven i po nečemu sasvim drugom\nTip u poslednji čas: Šansa za Fulam, kvota 3,25 kao nacrtana!


Omaž Peteru Esterhaziju na Novosadskom književnom festivalu – Bookvar\nOmaž Peteru Esterhaziju, nedavno preminulom velikom mađarskom piscu, jednom od najvećih evropskih pisaca našeg vremena, održaće se na Novosadskom književnom festivalu „Razgovori o ljubavi (prema knjigama)“ u petak 11. avgusta s početkom u 20 časova na brodu „Cepelin“ na Dunavu.\nMeđu velikim delima Petera Esterhazija nalaze se romani: Mala mađarska pornografija, Pomoćni glagoli srca, Uvod u lepu književnost, Knjiga o Hrabalu, Pogled grofice Han-Han. Nizvodno Dunavom, Jedna žena, Harmonia caelestis, Ispravljeno izdanje, Nemačka u šesnaestercu, Ništa od umetnosti.\nEsterhazi je dobitnik niza mađarskih i međunarodnih književnih nagrada i priznanja, među kojima se nalaze Košutova nagrada, Nagrada „Šandor Marai“, Nagrada „Vilenica“, Herderova nagrada, Austrijska državna nagrada za književnost, Bjornsonova nagrada, Legija časti u oblasti umetnosti i književnosti, Nagrada za mir nemačkih izdavača i knjižara.\nNa srpski jezik prevedeno je više knjiga Petera Esterhazija. Poslednjih godina Esterhazijeve knjige na srpskom jeziku objavljivao je Arhipelag koji je objavio njegove slavne romane Pomoćni glagoli srca i Ništa od umetnosti, obe u prevodu Arpada Vicka, Esterhazijevog najposvećenijeg prevodioca na srpski jezik. Dok su Pomoćni glagoli srca roman o majci, Ništa od umetnosti, jedna od najvažnijih knjiga Petera Esterhazija, jeste pronicljiv i jezički raskošan roman o majci i o fudbalu, gde se kao jedan od glavnih junaka pojkavljuje slavn i fudbaler Ferenc Puškaš.\nSamo mesec dana pre smrti Esterhazi je završio i predao mađarskom izdavaču svoj novi roman Dnevnik o gušterači u kome pripoveda o istoriji svoje bolesti.


Hronika - datum: 2019-07-10 SAOBRAĆAJNI UDES U CENTRU BARA\nBiciklistu udario automobil Povrijeđen biciklista\nU saobraćajnoj nezgodi koja se juče ujutro, oko 7 sati, dogodila u centru Bara povrijeđen je biciklista, kojeg je udario putnički automobil. Prema našim informacijama, biciklista ima prelom noge. On je prevezen u Opštu bolnicu Bar, a njegov identitet zasad nije poznat.\nDežurni osnovni tužilac je sa inspektorima Centra bezbjednosti Bar izašao na lice mjesta i obavio uviđaj.\nZasad nema zvaničnih podataka šta je uzrok sudara. Osnovni državni tužilac u Baru naložio je vještacima saobraćajne struke da sačine nalaz, nakon čega će, kako vjeruju, biti poznato više detalja.


Metoda prof. Stošljevića\n(Otvroreni sistem stimulacije humanog razvoja)\nOSSHR je metoda edukativnog karaktera kojom se porodica Stošljević bavi još od 1953. godine. Tokom ovog dugogodišnjeg perioda našom metodom smo pomogli više od 100.000 dece i odraslih.\nOSSHR podrazumeva da se stručnjak koji sprovodi metodu ne ograničava na unapred definisane postupke u radu sa decom i roditeljima već je otvoren za primenu svih stečenih znanja u skladu sa individualnim potrebama deteta i porodice. Iako je sistem sam po sebi otvoren on se čvrsto bazira na naučnim teorijama i činjenicama iz svih medicinskih i nemedicinskih disciplina koje se bave psihofiziološkim poremećajima u širem smislu. Metoda podrazumeva rad sa decom i njihovim roditeljima.\nCilj metode je dostizanje maksimalnih potencijala deteta u oblasti razmišljanja, emocija, društvenosti, motorike i govora, kao i prenošenje celokupnog znanja koje stručnjak poseduje roditeljima i starateljima, u cilju njihovog osposobljavanja za svakodnevni rad sa detetom.\nOva metoda bi po klasičnoj klasifikaciji mogla da se posmatra kao spoj tri pristupa:\nRane intervencije su interdisciplinarni sistemi profesionalnih usluga namenjeni deci uzrasta od 0 do 5 godina sa razvojnim kašnjenjima, smetnjama u razvoju, atipičnim ponašanjem i teškoćama u socijalnom i emocionalnom razvoju. Zbog ogromnog razvojnog potencijala u prvim godinama života one predstavljaju ključne intervencije za postizanje optimalnog razvoja deteta. Rane intervencije su: individualizovane, fokusirane na timski rad sa celom porodicom, zasnovane na dokazima i podstaknute ishodima.\nRazvojni pristupi polaze od inicijalnog ponašanja deteta koje usmerava čitavu intervenciju. Stručnjak prati detetovo ponašanje i prikladnim postupcima oblikuje i podstiče određene obrasce reagovanja. U razvojno orijentisanim pristupima ne postoje protokoli kojih se stručnjak mora strogo pridržavati, tako da se plan intervencije lako prilagođava aktuelnom ponašanju. Kreativnost u radu i raznovrsnost pristupa čine ovakve programe manje intruzivnim u odnosu na klasične biheviorijalne procedure.\nPosredovane intervencije su intervencije koju sprovode roditelji ili staratelji. Ove intervenicje imaju za cilj da podstaknu svakodnevno učenje i razvoj kod dece, ali i da pruže adekvatnu podršku njihovim roditeljima. Princip rada je da roditelji i staratelji iskoriste sve ono čemu su ih stručnjaci naučili i implementiraju to znanje u uslovima svakodnevnog života.\nIntervencija se naizmenično sprovodi u dve faze:\nSveobuhvatna intervencija podrazumeva set praksi koje kroz učenje i razvoj ostvaruju uticaj na ključne deficite dece sa psihofiziološkim poteškoćama. Karakteristike ove intervencije su: jasno definisan intenzitet intervencija, dugotrajna realizacija i uticaj na šire oblasti funkcionisanja (komunikacija, ponašanje, socijalna kompetencija)\nFokusirana intervencija podrazumeva set praksi koje utiču na pojedinačne veštine i koje se obavljaju u kraćim intervalima tokom trajanja sveobuhvatne intervencije ili zasebno.


Vladi Crne Gore privatni interes ispred interesa javnosti da zna – Institut alternativa\nInstitut alternativa » Javna uprava » Vladi Crne Gore privatni interes ispred interesa javnosti da zna\nVladi Crne Gore privatni interes ispred interesa javnosti da zna\nMinistarstvo javne uprave Vlade Crne Gore nije odobrilo ni pokretanje elektronske peticije kojom je deset nevladinih organizacija od Vlade tražilo da konačno objavi informacije o trošenju budžetskih sredstava iz budžetske rezerve i stanovima koje dijeli funkcionerima.\nMinistarstvo javne uprave u svom odgovoru za to daje potpuno pravno neutemeljeno obrazloženje. Pri tom se poziva na mišljenje fantomske Komisije za e-peticije koju čine predstavnici Generalnog sekretarijata Vlade, Ministarstva pravde i Ministarstva javne uprave. Bilo bi zanimljivo vidjeti i ko sjedi u ovom do juče nepoznatom tijelu i čije to tajne na ovaj način skriva od građana.\nDeset nevladinih organizacija su polovinom juna zajednički podnijele e-peticiju sa prijedlogom promjene politike Vlade u vezi sa objavljivanjem informacija o radu Komisije za stambenu politiku i Komisije za raspodjelu sredstava budžetske rezerve. Peticiju su podržale Institut alternativa (IA), Centar za razvoj nevladinih organizacija (CRNVO), Centar za građansko obrazovanje (CGO), Mreža za afirmaciju nevladinog sektora (MANS), Centar za monitoring i istraživanje (CEMI), Politikon mreža, Akcija za ljudska prava (HRA), Centar za građanske slobode (CEGAS), Centar za istraživačko novinarstvo (CIN CG) i Media centar. Ove NVO smatraju da građani imaju pravo da znaju kako se troše budžetska sredstva, uključujući i sredstva budžetske rezerve, kao i sredstva koja Vlada opredjeljuje za rješavanje stambenih potreba javnih funkcionera.\nTajnost odluka dvije komisije podriva otvorenost i integritet Vlade, povjerenje javnosti u zakonito i opravdano trošenje javnog novca, a protivna je i zakonskim odredbama o slobodnom pristupu informacijama koji propisuje da je organ vlasti dužan da objavi pojedinačne akte i ugovore o raspolaganju finansijskim sredstvima iz javnih prihoda.\nPeticijom smo namjeravali da od Vlade tražimo:\n– Skidanje oznake tajnosti sa svih akata ovih komisija (nastalih u periodu od 2006. – 2019), i njihovo proaktivno objavljivanje na internet stranici Vlade Crne Gore;\n– Donošenje odluke da svi akti ovih komisija ubuduće budu proaktivno objavljeni na internet stranici Vlade Crne Gore.\nU ovogodišnjem Izvještaju Evropske komisije za Crnu Goru, u dijelu koji se odnosi na državnu upravu, ocjenjuje se i da “proces donošenja zakonodavnih i političkih odluka nastavlja biti opterećen nedovoljnom transparentnošću i nedostatkom uključenja zainteresovanih strana”. Takođe, nakon niza oštrih kritika zbog skrivanja informacija jedna od tri ključne preporuke EK nalaže da Vlada treba da “unaprijedi građanima pristup informacijama kroz smanjenje ćutanja administracije i nazadne tendencije odbijanja pristupa informacijama stavljanjem oznake tajnosti na njih”. Od objavljivanja izvještaja EK prošlo je nešto malo više od mjesec dana, a Vlada je ovakvim odbijanjem da se građani i izjasne o peticiji demonstrirala da je spremna da ide direktno i protiv preporuka EK da bi držala pod velom tajnosti budžetske fondove.\nZabrana pokretanja naše peticije predstavlja najsnažniju potvrdu opravdanosti njene teme i pokazatelj je neodgovornosti i netransparentnosti ove Vlade prema sopstvenim građanima i EK.\nIstovremeno, ovakva odluka Vlade predstavlja i suštinsko obeshrabrenje svim drugim građanima da iskoriste mogućnost pokretanja e peticije i koncept otvorene uprave koji navodno zagovara. Zato ćemo mi nastaviti da na njoj insistiramo jer građani imaju pravo da znaju kako Vlada troši njihove novce, a svi mi imamo pravo da živimo u državi o čijem kredibilitetu i poštovanju međunarodnih obaveza Vlada vodi više računa nego o svojim partijskim i partikularnim interesima.\nJovana Marović, izvršna direktorica, Politikon mreža\nTea Gorjanc Prelević, izvršna direktorica, Akcija za ljudska prava (HRA)\nBoris Marić, direktor, Centar za građanske slobode (CEGAS)\nMilka Tadić Mijović, predsjednica, Centar za istraživačko novinarstvo (CIN)\nDodjela stanova i stambenih kredita Komisija za stambena pitanja Tekuća budžetska rezerva\nPeticija bez efekta kad otkriva kako funkcioneri dobij...


Di Mateo krivi odbranu za poraz - Sportske.net\nDi Mateo krivi odbranu za poraz\nPoraz Čelsija od Vest Bromvič Albiona Roberto Di Mateo stavio je na dušu odbrambenih igrača svoje ekipe.\nČelsi je doživeo novi šok u 12. kolu Premijer lige pošto je drugi put za redom poražen na gostovanju Vest Bromvič Albionu.\n"Vrećice" su i tokom prethodne sezone bile bolje od Čelsija a Roberto Di Mateo krivicu za poraz svalio je na defanzivce svog tima.\n"U defanzivi nismo dovoljno dobri i sa ovakvom igrom se ne dobijaju mečevi jer bi napadači morali da daju po tri gola da bi smo pobeđivali. Suludo je očekivati tako nešto" rekao je Italijan.\nČelsi je još jednom pokazao da je jako ranjiv kada u timu nije kapiten Džon Teri sa kojim je ovaj tim bio znatno bolje organizovan u defanzivi i primao manje golova.\nLuiz i Kejhil očigledno ne uspevaju da na pravi način organizuju odbranu "Plavaca" pa će Di Mateo ozbiljno morati da razmotri moguća rešenja kako bi se popravio ovaj negativni parametar koji šampiona Evrope košta bodova.